ai4bharat/Pralekha huggingface dataset:
ਰੱਖਿਆ ਮੰਤਰਾਲਾ
ਸਾਬਕਾ ਰੱਖਿਆ ਡਾਕਟਰ ਈ-ਸੰਜੀਵਨੀ ਓਪੀਡੀ ਤੇ ਔਨਲਾਈਨ ਕੰਸੈਲਟੇਸ਼ਨ ਪ੍ਰਦਾਨ ਕਰਨਗੇ
ਸਾਬਕਾ ਰੱਖਿਆ ਡਾਕਟਰ ਹੁਣ ਦੇਸ਼ ਦੇ ਸਾਰੇ ਨਾਗਰਿਕਾਂ ਨੂੰ ਈ-ਸੰਜੀਵਨੀ ਓਪੀਡੀ ਤੇ ਔਨਲਾਈਨ ਸਲਾਹ ਪ੍ਰਦਾਨ ਕਰਨਗੇ। ਸੈਨਾ ਦੇ ਵੈਟਰਨ ਦੇਸ਼ ਦੇ ਸੱਦੇ ਤੇ ਜਵਾਬ ਵਿਚ ਅੱਗੇ ਆਏ ਹਨ ਅਤੇ ਮੈਡਿਕਲ ਦੇਖਭਾਲ ਦੀ ਜ਼ਰੂਰਤ ਵਾਲੇ ਲੋਕਾਂ ਦੀ ਮਦਦ ਲਈ ਉਨ੍ਹਾਂ ਨੇ ਆਪਣੀਆਂ ਸੇਵਾਵਾਂ ਪੇਸ਼ ਕੀਤੀਆਂ ਹਨ। ਰੱਖਿਆ ਸਕੱਤਰ ਡਾ. ਅਜੇ ਕੁਮਾਰ ਅਤੇ ਆਰਮਡ ਫੋਰਸ ਦੇ ਮੈਡਿਕਲ ਸਰਵਿਸਿਜ਼  ਦੇ ਡਾਇਰੈਕਟਰ ਜਨਰਲ ਸਰਜਨ ਵਾਇਸ ਐਡਮਿਰਲ ਰਜਤ ਦੱਤਾ ਨੇ 7 ਮਈ, 2021 ਨੂੰ ਉਨ੍ਹਾਂ ਵੈਟਰਨਜ਼ ਨੂੰ ਵੀਡੀਓ ਕਾਨਫਰੈਂਸ ਰਾਹੀਂ ਸੰਬੋਧਨ ਕੀਤਾ ਜੋ ਆਪਣੀਆਂ ਸੇਵਾਵਾਂ ਪੇਸ਼ ਕਰਨ ਲਈ ਅੱਗੇ ਆਏ ਹਨ। ਇਹ ਸੇਵਾ ਕਿਸੇ ਵੀ ਨਾਗਰਿਕ ਵਲੋਂ ਵੈਬਸਾਈਟ http://esanjeevaniopd.in/ ਤੇ ਪ੍ਰਾਪਤ ਕੀਤੀ ਜਾ ਸਕਦੀ ਹੈ।
ਈ-ਸੰਜੀਵਨੀ ਓਪੀਡੀ ਸਰਕਾਰ ਦਾ ਇਕ ਪ੍ਰਮੁੱਖ ਟੈਲੀ-ਮੈਡਿਸਨ ਪਲੇਟਫਾਰਮ ਹੈ ਜੋ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ  ਦੀ ਅਗਵਾਈ ਹੇਠ ਮੁਹਾਲੀ ਦੇ ਸੈਂਟਰ ਫਾਰ ਡਿਵੈਲਪਮੈਂਟ ਆਫ ਅਡਵਾਂਸ ਕੰਪਿਊਟਿੰਗ  ਵਲੋਂ ਵਿਕਸਤ ਕੀਤਾ ਗਿਆ ਹੈ। ਇਹ ਭਾਰਤੀ ਨਾਗਰਿਕਾਂ ਨੂੰ ਮੁਫਤ ਸਲਾਹਾਂ ਪ੍ਰਦਾਨ ਕਰਦਾ ਹੈ ਅਤੇ ਬਹੁਤ ਚੰਗੇ ਤਰੀਕੇ ਨਾਲ ਕੰਮ ਕਰ ਰਿਹਾ ਹੈ। ਹਾਲਾਂਕਿ ਕੋਵਿਡ-19 ਮਾਮਲਿਆਂ ਵਿਚ ਵਾਧੇ ਕਾਰਣ ਡਾਕਟਰਾਂ ਦੀ ਮੰਗ ਵਧੀ ਹੈ ਜਦਕਿ ਸਪਲਾਈ ਘਟੀ ਹੈ ਕਿਉਂਕਿ ਡਾਕਟਰਾਂ ਨੂੰ ਕੋਵਿਡ-19 ਵਾਰਡ ਦੀਆਂ ਡਿਊਟੀਆਂ ਤੋਂ ਬਾਹਰ ਖਿੱਚਿਆ ਜਾ ਰਿਹਾ ਹੈ। ਇਥੇ ਹੀ ਰੱਖਿਆ ਵੈਟਰਨ ਮਦਦ ਲਈ ਅੱਗੇ ਆਏ ਹਨ।
ਹੈੱਡ ਕੁਆਰਟਰ ਇੰਟੈਗ੍ਰੇਟਿਡ ਡਿਫੈਂਸ ਸਟਾਫ  ਦੀ ਮੈਡਿਕਲ ਬਰਾਂਚ ਮੌਜੂਦਾ ਅਤੇ ਸੇਵਾ ਮੁਕਤ ਰੱਖਿਆ ਕਰਮਚਾਰੀਆਂ ਲਈ ਟੈਲੀ-ਮੈਡਿਸਨ ਸੇਵਾ ਉਪਲਬਧ ਕਰਵਾ ਰਹੀ ਹੈ ਅਤੇ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਅਤੇ ਐਨਆਈਸੀ ਨਾਲ ਤਾਲਮੇਲ ਕਰਕੇ ਇਸ ਸਾਬਕਾ ਰੱਖਿਆ ਓਪੀਡੀ ਨੂੰ ਨਾਗਰਿਕ ਮਰੀਜ਼ਾਂ ਲਈ ਸ਼ੁਰੂ ਕੀਤਾ ਗਿਆ ਹੈ। ਆਈਡੀਐਸ  ਦੀ ਉੱਪ-ਮੁਖੀ ਲੈਫਟੀਨੈਂਟ ਮਾਧੁਰੀ ਕਨਿਤਕਰ ਨੇ ਸੇਵਾ ਮੁਕਤ ਏਐਫਐਮਐਸ ਡਾਕਟਰਾਂ ਦੇ ਭਾਈਚਾਰੇ ਨੂੰ ਇਸ ਪਲੇਟਫਾਰਮ ਤੇ ਸ਼ਾਮਿਲ ਹੋਣ ਦੀ ਅਪੀਲ ਕੀਤੀ ਹੈ ਤਾਕਿ ਨਾਗਰਿਕਾਂ ਨੂੰ ਵਡਮੁੱਲੀ ਸਲਾਹ ਪ੍ਰਦਾਨ ਕੀਤੀ ਜਾ ਸਕੇ ਜਦਕਿ ਦੇਸ਼ ਇਕ ਮੁਸ਼ਕਿਲ ਦੌਰ ਵਿਚੋਂ ਗੁਜ਼ਰ ਰਿਹਾ ਹੈ।
ਸੇਵਾ ਮੁਕਤ ਰੱਖਿਆ ਡਾਕਟਰਾਂ ਤੋਂ ਇਕ ਚੰਗਾ ਹੁੰਗਾਰਾ ਮਿਲਿਆ ਹੈ ਅਤੇ ਹੋਰ ਵਧੇਰੇ ਡਾਕਟਰਾਂ ਦੇ ਜਲਦੀ ਹੀ ਇਸ ਮੁਹਿੰਮ ਵਿਚ ਸ਼ਾਮਿਲ ਹੋਣ ਦੀ ਉਮੀਦ ਹੈ ਜਿਸ ਨਾਲ ਇਕ ਵੱਖਰੀ ਰਾਸ਼ਟਰ ਵਿਆਪੀ ਸਾਬਕਾ ਰੱਖਿਆ ਡਾਕਟਰਾਂ ਦੀ ਓਪੀਡੀ ਦੀ ਕਲਪਣਾ ਕੀਤੀ ਗਈ ਹੈ। ਉਨ੍ਹਾਂ ਦਾ ਵਿਆਪਕ ਤਜਰਬਾ ਅਤੇ ਮੁਹਾਰਤ ਵਿਸ਼ਾਲ ਗਿਣਤੀ ਵਿਚ ਗਾਹਕਾਂ ਦੀ ਘਰਾਂ ਤੋਂ ਹੀ ਸਲਾਹ ਪ੍ਰਾਪਤ ਕਰਨ ਵਿਚ ਮਦਦ ਕਰੇਗੀ ਅਤੇ ਮੌਜੂਦਾ ਸਥਿਤੀ ਤੇ ਕਾਬੂ ਪਾਇਆ ਜਾ ਸਕੇਗਾ।
------------------------------------------------
ਏਬੀਬੀ /ਨੈਂਪੀ /ਕੇਏ /ਡੀਕੇ /ਸੈਵੀ /ਏਡੀਏ
(Visitor Counter : 147
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਜੁਲਾਈ 2021 ਵਿਚ ਮਹੀਨਾਵਾਰ ਬਾਰਸ਼ ਦੇ ਸਮੁੱਚੇ ਭਾਰਤ ਵਿੱਚ  ਜਿਆਦਾਤਰ ਆਮ ਵਰਗੀ ਰਹਿਣ ਦੀ ਸੰਭਾਵਨਾ ਹੈ
- ਮੌਸਮ ਵਿਭਾਗ  ਦੇ ਰਾਸ਼ਟਰੀ ਮੌਸਮ ਭਵਿੱਖਵਾਣੀ ਕੇਂਦਰ  ਅਨੁਸਾਰ:
ਜੁਲਾਈ, 2021 ਦੇ ਮਹੀਨੇ ਲਈ ਦੱਖਣ-ਪੱਛਮੀ ਮਾਨਸੂਨ ਬਾਰਸ਼ ਦੀ ਭਵਿੱਖਬਾਣੀ
ਜੁਲਾਈ 2021 ਲਈ ਮਹੀਨਾਵਾਰ ਬਾਰਸ਼ ਸਮੁਚੇ ਤੌਰ ਤੇ ਨਾਰਮਲ [ਲੰਬੀ ਅਵਧੀ ਦੀ ਔਸਤ  ਦੇ ਮੁਕਾਬਲੇ 94 ਤੋਂ 106% ਤਕ ] ਰਹਿਣ ਦੀ ਸੰਭਾਵਨਾ ਹੈ।
· ਬੀ) ਤਾਜਾ ਵਿਸ਼ਵਪੱਧਰੀ ਮਾੱਡਲ ਦੀ ਭਵਿੱਖਬਾਣੀ ਸੰਕੇਤ ਦਿੰਦੀ ਹੈ ਕਿ ਇਕੂਟੇਰੀਅਲ ਪ੍ਰਸ਼ਾਂਤ ਮਹਾਸਾਗਰ ਵਿੱਚ ਭੂਮੱਧ ਰੇਖਾ ਨੇੜੇ ਮੌਜੂਦਾ ਨਿਰਪੱਖ ਅਲ ਨੀਨੋ-ਦੱਖਣੀ ਓਸੀਲੇਸ਼ਨ  ਸਥਿਤੀਆਂ ਜਾਰੀ ਰਹਿਣ ਦੀ ਸੰਭਾਵਨਾ ਹੈ ਅਤੇ ਇਹ ਕਿ ਜੁਲਾਈ ਤੋਂ ਸਤੰਬਰ 2021 ਦੌਰਾਨ ਹਿੰਦ ਮਹਾਸਾਗਰ ਦੇ ਡਾਈਪੋਲ  ਦੀਆਂ ਨਕਾਰਾਤਮਕ ਸਥਿਤੀਆਂ ਵਿੱਚ ਜਾਣ ਦੀ ਪ੍ਰਬਲ ਸੰਭਾਵਨਾ ਹੈ।
ਜਿਵੇਂ ਕਿ ਪ੍ਰਸ਼ਾਂਤ ਅਤੇ ਹਿੰਦ ਮਹਾਸਾਗਰਾਂ ਵਿਚ ਸਮੁੰਦਰੀ ਸਤਹ ਤੇ ਤਾਪਮਾਨ  ਦੇ ਹਾਲਾਤ ਭਾਰਤੀ ਮਾਨਸੂਨ 'ਤੇ ਮਜਬੂਤ ਪ੍ਰਭਾਵ ਪਾਉਣ ਲਈ ਜਾਣੇ ਜਾਂਦੇ ਹਨ, ਆਈਐਮਡੀ ਇਨ੍ਹਾਂ ਮਹਾਸਾਗਰਾਂ ਦੇ ਬੇਸਿਨਾਂ' ਤੇ ਸਮੁੰਦਰ ਦੀਆਂ ਸਤਹ ਸਥਿਤੀਆਂ ਦੇ ਵਿਕਾਸ ਦੀ ਸਾਵਧਾਨੀ ਨਾਲ ਨਿਗਰਾਨੀ ਕਰ ਰਹੀ ਹੈ।

https://static.pib.gov.in/WriteReadData/specificdocs/documents/2021/jul/doc20217121.pdf
ਕਿਰਪਾ ਕਰਕੇ ਨਿਰਧਾਰਤ ਸਥਾਨ ਦੀ ਭਵਿੱਖਬਾਣੀ ਅਤੇ ਚੇਤਾਵਨੀ ਲਈ ਮੌਸਮ ਐਪ ਨੂੰ ਡਾਉਨਲੋਡ ਕਰੋ, ਐਗਰੋਮੈਟ ਐਡਵਾਈਜ਼ਰੀ ਲਈ ਮੇਘਦੂਤ ਐਪ ਅਤੇ ਬਿਜਲੀ ਦੀ ਚੇਤਾਵਨੀ ਲਈ ਦਮਿਨੀ ਐਪ ਅਤੇ ਜ਼ਿਲ੍ਹਾ ਵਾਰ ਚੇਤਾਵਨੀ ਲਈ ਰਾਜ ਦੀ ਐਮਸੀ / ਆਰਐਮਸੀ ਦੀਆਂ ਵੈਬਸਾਈਟਾਂ ਦੇਖੋ।
-------------------------
ਐਸ ਐਸ/ਆਰ ਪੀ
(Visitor Counter : 96
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪ੍ਰਸਿੱਧ ਗਮਾਕਾ ਪ੍ਰਤੀਪਾਦਕ ਅਤੇ ਪਦਮ ਸ਼੍ਰੀ ਪੁਰਸਕਾਰ ਨਾਲ ਸਨਮਾਨਿਤ ਐੱਚ.ਆਰ. ਕੇਸ਼ਵ ਮੂਰਤੀ ਦੇ ਅਕਾਲ ਚਲਾਣੇ ’ਤੇ ਸੋਗ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪ੍ਰਸਿੱਧ ਗਮਾਕਾ ਪ੍ਰਤੀਪਾਦਕ ਅਤੇ ਪਦਮ ਸ਼੍ਰੀ ਪੁਰਸਕਾਰ ਨਾਲ ਸਨਮਾਨਿਤ ਐੱਚ.ਆਰ. ਕੇਸ਼ਵ ਮੂਰਤੀ ਦੇ ਅਕਾਲ ਚਲਾਣੇ ’ਤੇ ਗਹਿਰਾ ਦੁਖ ਵਿਅਕਤ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਅਸੀਂ ਸ਼੍ਰੀ ਐੱਚ.ਆਰ. ਕੇਸ਼ਵ ਮੂਰਤੀ ਨੂੰ ਗਮਾਕਾ ਨੂੰ ਮਕਬੂਲ ਬਣਾਉਣ ਅਤੇ ਕਰਨਾਟਕ ਦੇ ਅਨੂਠੇ ਸੱਭਿਆਚਾਰ ਦਾ ਜਸ਼ਨ ਮਨਾਉਣ ਦੇ ਉਨ੍ਹਾਂ ਦੇ ਪ੍ਰਯਾਸਾਂ ਦੇ ਲਈ ਹਮੇਸ਼ਾ ਯਾਦ ਰੱਖਾਂਗੇ। ਉਨ੍ਹਾਂ ਨੂੰ ਕਈ ਵਿਦਿਆਰਥੀਆਂ ਨੂੰ ਉਨ੍ਹਾਂ ਦੀ ਪ੍ਰੇਰਕ ਸਲਾਹ ਦੇ ਲਈ ਵੀ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਮੇਰੀਆਂ ਸੰਵੇਦਨਾਵਾਂ ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਦੇ ਨਾਲ ਹੈ। ਓਮ ਸ਼ਾਤੀ।”
ਕੋਲਾ ਮੰਤਰਾਲਾ
ਕੋਇਲਾ ਮੰਤਰਾਲੇ ਨੇ ਪੀਐੱਮ-ਗਤੀ ਸ਼ਕਤੀ ਦੇ ਤਹਿਤ 13 ਰੇਲਵੇ ਪ੍ਰੋਜੈਕਟ ਸ਼ੁਰੂ ਕੀਤੇ
ਉੱਚ ਪ੍ਰਭਾਵ ਸ਼੍ਰੇਣੀ ਦੇ ਤਹਿਤ ਚਾਰ ਰੇਲ ਪ੍ਰੋਜੈਕਟਸ ਕੋਇਲੇ ਦੀ ਤੇਜ਼ ਗਤੀ ਨਾਲ ਅਤੇ ਵਾਤਾਵਰਣ ਦੇ ਅਨੁਕੂਲ ਟ੍ਰਾਂਸਪੋਰਟੇਸ਼ਨ ‘ਤੇ ਧਿਆਨ ਕ੍ਰੇਂਦ੍ਰਿਤ ਕਰਨਾ ਹੈ
ਕੋਇਲਾ ਮੰਤਰਾਲੇ ਨੇ ਕੋਇਲਾ ਟ੍ਰਾਂਸਪੋਰਟੇਸ਼ਨ ਵਿੱਚ ਸਵੱਛ ਵਾਤਾਵਰਣ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਰੇਲ ਨਿਕਾਸੀ ਨੂੰ ਗਤੀ ਦਿੱਤੀ ਹੈ ਅਤੇ ਦੇਸ਼ ਵਿੱਚ ਕੋਇਲੇ ਦੀ ਸੜਕ ਦੇ ਰਾਹੀਂ ਆਵਾਜਾਈ ਨੂੰ ਹੌਲੀ-ਹੌਲੀ ਸਮਾਪਤ ਕਰਨ ਲਈ ਨਵੇਂ ਯਤਨਾਂ ਦੀ ਸ਼ੁਰੂਆਤ ਕੀਤੀ ਹੈ। ਗ੍ਰੀਨਫੀਲਡ ਕੋਇਲਾ ਵਾਲੇ ਖੇਤਰਾਂ ਵਿੱਚ ਨਵੀਂ ਬ੍ਰਾਂਡ ਗੇਜ ਰੇਲ ਲਾਈਨਾਂ ਦੇ ਯੋਜਨਾਬੱਧ ਨਿਰਮਾਣ ਨਵੇਂ ਲਦਾਨ ਸਥਾਨ ਤੱਕ ਰੇਲ ਲਿੰਕ ਦਾ ਵਿਸਤਾਰ ਅਤੇ ਕੁਝ ਮਾਮਲਿਆਂ ਵਿੱਚ ਰੇਲ ਲਾਈਨਾਂ ਨੂੰ ਦੋ-ਗੁਣਾ ਅਤੇ ਤਿੰਨ-ਗੁਣਾ ਕਰਨ ਨਾਲ ਰੇਲ ਸਮਰੱਥਾ ਵਿੱਚ ਕਾਫੀ ਵਾਧਾ ਹੋਵੇਗਾ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਵੱਖ-ਵੱਖ ਮੰਤਰਾਲਿਆਂ ਨੂੰ ਇੱਕਠੇ ਲਿਆਉਣ ਅਤੇ ਬੁਨਿਆਦੀ ਢਾਂਚਾ ਸੰਪਰਕ ਪ੍ਰੋਜੈਕਟਾਂ ਦੀ ਏਕੀਕ੍ਰਿਤ ਯੋਜਨਾ ਅਤੇ ਤਾਲਮੇਲ ਲਾਗੂਕਰਨ ਦੇ ਉਦੇਸ਼ ਨਾਲ ਅਕਤੂਬਰ 2021 ਵਿੱਚ ਬੁਨਿਆਦੀ ਢਾਂਚੇ ਦੇ ਵਿਕਾਸ ਲਈ ਗਤੀ ਸ਼ਕਤੀ- ਰਾਸ਼ਟਰੀ ਮਾਸਟਰ ਪਲਾਨ ਦਾ ਸ਼ੁਭਾਰੰਭ ਕੀਤਾ। ਇਹ ਵੱਖ-ਵੱਖ ਮੰਤਰਾਲਿਆਂ ਅਤੇ ਰਾਜ ਸਰਕਾਰਾਂ ਦੀ ਬੁਨਿਆਦੀ ਢਾਂਚਾ ਪ੍ਰੋਜੈਕਟਾਂ ਨੂੰ ਸ਼ਾਮਲ ਕਰੇਗਾ ਅਤੇ ਭੂ-ਸਥਾਨਿਕ ਯੋਜਨਾ ਉਪਕਰਣਾਂ ਸਹਿਤ ਵਿਆਪਕ ਰੂਪ ਤੋਂ ਟੈਕਨੋਲੋਜੀ ਦਾ ਲਾਭ ਉਠਾਏਗਾ।
ਪੀਐੱਮ ਗਤੀ ਸ਼ਕਤੀ ਦੇ ਟੀਚੇ ਦੇ ਅਨੁਰੂਪ ਕੋਇਲਾ ਮੰਤਰਾਲੇ ਨੇ ਮਲਟੀਮਾਡਲ ਕਨੈਕਟੀਵਿਟੀ ਵਿਕਸਿਤ ਕਰਨ ਲਈ 13 ਰੇਲਵੇ ਪ੍ਰੋਜੈਕਟ ਸ਼ੁਰੂ ਕੀਤੇ ਹਨ ਅਤੇ ਹਰੇਕ ਪ੍ਰੋਜੈਕਟ ਲਈ ਲਾਪਤਾ ਬੁਨਿਆਦੀ ਢਾਂਚੇ ਦੀ ਪਹਿਚਾਣ ਕੀਤੀ ਹੈ। ਉੱਚ ਪ੍ਰਭਾਵ ਪ੍ਰੋਜੈਕਟਾਂ ਦੇ ਤਹਿਤ ਐੱਨਐੱਮਪੀ ਪੋਰਟਲ ਵਿੱਚ ਚਾਰ ਰੇਲਵੇ ਪ੍ਰੋਜੈਕਟਾਂ ਨੂੰ ਸਫਲਤਾਪੂਰਵਕ ਯੋਜਨਾਬੱਧ ਕੀਤਾ ਗਿਆ ਹੈ। ਜੋ ਝਾਰਖੰਡ ਅਤੇ ਓਡੀਸ਼ਾ ਰਾਜਾਂ ਵਿੱਚ ਵਿਕਸਿਤ ਕੀਤੇ ਜਾਣਗੇ ਅਤੇ ਸਾਰੇ ਵਣਜ ਖਣਨ ਲਈ ਤੇਜ਼ੀ ਨਾਲ ਲੌਜਿਸਟਿਕ ਅਤੇ ਵਿਆਪਕ ਸੰਪਰਕ ਦੇ ਨਾਲ ਕੋਇਲੇ ਦੀ ਆਵਾਜਾਈ ਦੀ ਸੁਵਿਧਾ ਪ੍ਰਦਾਨ ਕਰਨਗੇ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਦੁਧਵਾ ਟਾਈਗਰ ਰਿਜ਼ਰਵ ਦੀਆਂ ਮਹਿਲਾਵਾਂ ਬੁਣਕਰ ਆਪਣੀਆਂ ਹੱਥ ਖੱਡੀਆਂ ਵਿੱਚ ਟੈਕਨੋਲੋਜੀਆਂ ਦੇ ਇਸਤੇਮਾਲ ਨਾਲ ਲਾਭ ਕਮਾ ਰਹੀਆਂ ਹਨ
ਉੱਤਰ ਪ੍ਰਦੇਸ਼ ਦੇ ਤਰਾਈ ਖੇਤਰ ਵਿੱਚ ਸਥਿਤ ਦੁਧਵਾ ਟਾਈਗਰ ਰਿਜ਼ਰਵ ਦੇ ਉੱਤਰੀ ਬਫਰ ਵਿੱਚ ਮਹਿਲਾ ਬੁਣਕਰਾਂ ਦਾ ਇੱਕ ਸਮੂਹ ਅੱਜ ਬਹੁਤ ਖੁਸ਼ ਹੈ । ਇੱਕ ਸੈਲਫ ਹੈਲਪ ਗਰੁੱਪ  ਥਾਰੂ ਹੱਥ ਕਰਘਾ ਘਰੇਲੂ ਉਦਯੋਗ ਨਾਲ ਜੁੜੀਆਂ ਇਨ੍ਹਾਂ ਮਹਿਲਾਵਾਂ ਨੇ 2020 ਵਿੱਚ ਆਪਣੇ ਮਾਲ ਦੀ ਵਿਕਰੀ ਨਾਲ ਕਮਾਈ ਵਿੱਚ ਜ਼ਿਕਰਯੋਗ ਵਾਧਾ ਦਰਜ ਕੀਤਾ ਹੈ। ਇਹ ਮਹਿਲਾਵਾਂ ਟੈਕਨੋਲੋਜੀ ਸਹਿਯੋਗ ਮਿਲਣ ਨੂੰ ਲੈ ਕੇ ਸ਼ੁਕਰਗੁਜਾਰ ਹਨ ਜਿਨ੍ਹਾਂ ਨੇ ਆਪਣੀਆਂ ਖੱਡੀਆਂ ਵਿੱਚ ਸੁਧਾਰ ਕੀਤਾ ਹੈ ।
ਮਾਨਸੂਨ ਦੇ ਦੌਰਾਨ ਇਸ ਖੇਤਰ ਵਿੱਚ ਹੜ੍ਹ ਦੇ ਕਾਰਨ ਮਿੱਟੀ ਵਿੱਚ ਅਤਿਰਿਕਤ ਨਮੀ ਦੇ ਚਲਦੇ ਉਤਪੰਨ ਪਾਰੰਪਰਿਕ ਖੱਡੀਆਂ ਦੇ ਅਸੰਤੁਲਨ ਨੂੰ ਠੀਕ ਕਰਨ ਲਈ ਵਿਸ਼ਵ ਵੰਨਜੀਵ ਕੋਸ਼  ਨੇ ਖੱਡੀਆਂ ਦਾ ਅਧਾਰ ਤੈਅ ਕੀਤਾ । ਇਨ੍ਹਾਂ ਮਹਿਲਾਵਾਂ ਨੇ ਆਪਣੀਆਂ ਖੱਡੀਆਂ ਵਿੱਚ ਪੈਡਲ ਜੋੜਿਆ ਹੈ । ਇਸ ਨਾਲ ਖੱਡੀ ਨੂੰ ਦੋ ਬੁਣਕਰ ਸੰਚਾਲਿਤ ਕਰ ਸਕਦੇ ਹਨ । ਇਸ ਨਾਲ ਬੁਣਾਈ ਦੇ ਜਟਿਲ ਡਿਜਾਇਨਾਂ ਦਾ ਉਤਪਾਦਨ ਸਮਾਂ ਘੱਟ ਹੋ ਗਿਆ ।
ਇਨ੍ਹਾਂ ਖੱਡੀਆਂ ਵਿੱਚ ਪਰੰਪਰਾਗਤ ਰੂਪ ਨਾਲ ਇਸਤੇਮਾਲ ਕੀਤੇ ਜਾਣ ਵਾਲੇ ਲੱਕੜੀ ਦੇ ਸ਼ਟਰ ਦੀ ਜਗ੍ਹਾ ਹੁਣ ਫਾਇਬਰ ਗਲਾਸ ਸ਼ਟਲ ਦਾ ਇਸਤੇਮਾਲ ਕੀਤਾ ਜਾ ਰਿਹਾ ਹੈ ਜੋ ਪਹਿਲਾਂ ਤੋਂ ਜ਼ਿਆਦਾ ਹਲਕਾ ਅਤੇ ਅਧਿਕ ਬਿਹਤਰ ਹੈ। ਜਦਕਿ ਦੋ ਚਰਖੀ ਅਧਾਰਿਤ ਡਿਜਾਇਨ - ਗਰਾਰੀ ਪ੍ਰਣਾਲੀ ਅਤੇ ਰੱਸੀ ਰੌਲਰ ਪ੍ਰਣਾਲੀ ਨੂੰ ਬੁਣਾਈ ਲਈ ਇੱਕ ਖਾਲੀ ਥ੍ਰੈੱਡ ਪੈਨਲ ਦੇ ਨਾਲ ਖੱਡੀ ਦੇ ਥ੍ਰੈੱਡ ਰੌਲਰ ਅਤੇ ਡਿਊਰੀ ਰੌਲਰ ਨੂੰ ਸਮਾਯੋਜਿਤ ਕਰਦੇ ਹੋਏ ਕੰਮ ਵਿੱਚ ਰੁਕਾਵਟ ਤੋਂ ਬਚਣ ਲਈ ਡਿਜਾਇਨ ਕੀਤਾ ਗਿਆ ਹੈ ।
ਸਾਇੰਸ ਫਾਰ ਇਕੁਵਿਟੀ ਐਂਡ ਡਿਵੇਲਪਮੈਂਟ  ਡਿਵੀਜਨ , ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ , ਭਾਰਤ ਸਰਕਾਰ ਦੀ ਟੀਏਆਰਏ ਯੋਜਨਾ ਦੇ ਤਹਿਤ ਫੰਡਿੰਗ ਦੇ ਨਾਲ ਇਸ ਟੈਕਨੋਲੋਜੀ ‘ਤੇ ਅਮਲ ਹੋ ਸਕਿਆ ਹੈ , ਅਤੇ ਕੋਰ ਸਪੋਰਟ ਗਰੁੱਪ ਦੇ ਜ਼ਰੀਏ ਕੰਮ ਨਾਲ ਸੰਬਧਿਤ - ਡਬਲਯੂਡਬਲਯੂਐੱਫ ਇੰਡੀਆ ਨੇ ਮਹਿਲਾਵਾਂ ਨੂੰ ਹੋਣ ਵਾਲੀ ਅਸੁਵਿਧਾ ਨੂੰ ਘੱਟ ਕੀਤਾ ਹੈ ਅਤੇ ਤਮਾਮ ਉਪਾਵਾਂ ਦੇ ਜ਼ਰੀਏ ਗੁਣਵੱਤਾਪੂਰਣ ਉਤਪਾਦਨ ਦੇ ਨਾਲ ਸੰਚਾਲਨ ਦੀ ਯੋਗਤਾ ਨੂੰ ਵਧਾਇਆ ਹੈ । ਕੋਰ ਸਪੋਰਟ ਗਰੁੱਪ ਨੇ ਟੈਕਨੋਲੋਜੀ ਦਖਲ, ਸੁਧਾਰ ਦੇ ਲਿਹਾਜ਼ ਤੋਂ ਉਤਪਾਦਨ ਲਈ ਇੱਕ ਕੇਂਦਰ ਵੀ ਸਥਾਪਿਤ ਕੀਤਾ ਹੈ ।
ਗਾਬਰੌਲਾ ਪਿੰਡ ਵਿੱਚ ਥਾਰੂ ਹੱਥ ਕਰਘਾ ਘਰੇਲੂ ਉਦਯੋਗ ਦੀ ਪ੍ਰਧਾਨ ਆਰਤੀ ਰਾਣਾ ਨੇ ਦੱਸਿਆ, “ਅਸੀਂ ਪਹਿਲਾਂ ਇੱਕ ਅਸਥਾਈ ਢਾਂਚੇ ਵਿੱਚ ਕੰਮ ਕਰਦੇ ਸੀ ਅਤੇ ਬਾਰਿਸ਼ ਦੇ ਦੌਰਾਨ ਤਾਂ ਅਸੀਂ ਕਦੇ ਕੰਮ ਨਹੀਂ ਕਰ ਪਾਉਂਦੇ ਸੀ। ਹੁਣ ਇਸ ਉਤਪਾਦਨ ਕੇਂਦਰ ਦੇ ਨਾਲ ਕੰਮ ਕਰਨ ਦੇ ਦਿਨਾਂ ਦੀ ਗਿਣਤੀ ਅਤੇ ਸਾਡੀ ਉਤਪਾਦਕਤਾ ਵਧ ਗਈ ਹੈ।”
ਇਸ ਨਾਲ ਬੁਣਕਰਾਂ ਦੀ ਆਮਦਨ ਅਤੇ ਉਤਪਾਦਨ ਸਮਰੱਥਾ ਵਿੱਚ ਵਾਧਾ ਹੋਇਆ ਹੈ । ਇਸ ਸਮੂਹ ਨੇ ਸਾਲ 2016-17 ਦੇ ਦੌਰਾਨ ਕੁੱਲ ਲਾਭ 85,000 ਰੁਪਏ ਦੇ ਨਾਲ 250,000 ਰੁਪਏ ਦੀ ਵਿਕਰੀ ਕੀਤੀ ਹੈ । ਉੱਥੇ ਹੀ ਸਾਲ 2018-19 ਵਿੱਚ ਇਸ ਸਮੂਹ ਨੇ 240,000 ਰੁਪਏ ਦੀ ਵਿਕਰੀ ਦੇ ਨਾਲ ਕੁੱਲ 82,000 ਰੁਪਏ ਦਾ ਲਾਭ ਕਮਾਇਆ ਸੀ । ਇਸੇ ਤਰ੍ਹਾਂ 2019-20 ਵਿੱਚ 2,08,000 ਰੁਪਏ ਦੀ ਵਿਕਰੀ ਦੇ ਨਾਲ ਕੁੱਲ 80,000 ਰੁਪਏ ਦਾ ਲਾਭ ਦਰਜ ਕੀਤਾ ਸੀ । ਲੌਕਡਾਊਨ ਦੇ ਚਲਦੇ 2020 ਵਿੱਚ ਮੁਕਾਬਲੇ ਵਿਕਰੀ ਘੱਟ ਰਹੀ ਲੇਕਿਨ ਸਮੂਹ ਨੇ ਨਵੰਬਰ 2020 ਤੋਂ ਜਨਵਰੀ 2021 ਦੇ ਦੌਰਾਨ 42,000 ਰੁਪਏ ਦੀ ਵਿਕਰੀ ਕੀਤੀ ।
ਮਹਿਲਾਵਾਂ ਨੂੰ ਕੌਸ਼ਲ ਨਿਰਮਾਣ, ਡਿਜਾਇਨ ਸੁਧਾਰ, ਕੁਵਾਲਿਟੀ ਕੰਟਰੋਲ ਦੇ ਨਾਲ ਹੀ ਮਿਆਰੀਕਰਨ ਅਤੇ ਲਾਗਤ ਨੂੰ ਲੈ ਕੇ ਵੀ ਟ੍ਰੇਨਿੰਗ ਉਪਲੱਬਧ ਕਰਵਾਈ ਗਈ ਹੈ । ਇਨ੍ਹਾਂ ਮਹਿਲਾਵਾਂ ਨੂੰ ਬਾਜ਼ਾਰ ਨਾਲ ਜੋੜਨ ਅਤੇ ਮੌਜੂਦਾ ਖੱਡੀਆਂ ਵਿੱਚ ਸੁਧਾਰ ਲਿਆਉਣ ਲਈ ਵੀ ਸਮਰਥਨ ਦਿੱਤਾ ਗਿਆ ਹੈ ਤਾਕਿ ਉਹ ਇਨ੍ਹਾਂ ਸਭ ਚੀਜ਼ਾਂ ਵਿੱਚ ਅਧਿਕ ਸੁਵਿਧਾਜਨਕ ਮਹਿਸੂਸ ਕਰਨ ਅਤੇ ਇਸ ਵਿੱਚ ਮਾਹਰ ਹੋਣ।
ਥਾਰੂ ਹੱਥ ਕਰਘਾ ਘਰੇਲੂ ਉਦਯੋਗ ਨੂੰ 2016 ਵਿੱਚ ਮਾਣਯੋਗ ਪ੍ਰਧਾਨ ਮੰਤਰੀ ਨੇ ਸਨਮਾਨਿਤ ਕੀਤਾ ਸੀ ਜਦੋਂ ਕਿ ਉੱਤਰ ਪ੍ਰਦੇਸ਼ ਸਰਕਾਰ ਦੀ ਰਾਣੀ ਲਕਸ਼ਮੀਬਾਈ ਨੂੰ ਵੀਰਤਾਪੂਰਨਕਰ ਇਨਾਮ ਨਾਲ ਸਨਮਾਨਿਤ ਕੀਤਾ ਗਿਆ ਸੀ । ਰਾਜ ਸਰਕਾਰ ਨੇ ਉਨ੍ਹਾਂ ਦੇ ਉਤਪਾਦਾਂ ਨੂੰ ਹੁਲਾਰਾ ਦੇਣ ਦੇ ਲਿਹਾਜ਼ ਨਾਲ 2018 ਤੋਂ 2020 ਤੱਕ ਸਪਲਾਈ ਕਰਨ ਲਈ 900,000/ ਰੁਪਏ ਦਾ ਆਰਡਰ ਵੀ ਦਿੱਤਾ ਹੈ।
[ਹੋਰ ਅਧਿਕ ਜਾਣਕਾਰੀ ਲਈ ਡੀਐੱਸਟੀ ਦੇ ਵਿਗਿਆਨੀ ਡਾ. ਸੁਨੀਲ ਕੁਮਾਰ ਨਾਲ, ਈਮੇਲ: sunilag[at]nic[dot]in ਅਤੇ ਡਬਲਯੂਡਬਲਯੂਐੱਫ ਦੇ ਸ਼੍ਰੀ ਵਿਸ਼ੇਸ਼ ਉੱਪਲ ਨਾਲ ਈਮੇਲ: vuppal@wwfindia.net ‘ਤੇ ਸੰਪਰਕ ਕੀਤਾ ਜਾ ਸਕਦਾ ਹੈ ]
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਉੱਤਰ ਪ੍ਰਦੇਸ਼ ਦੇ ਮੰਤਰੀ ਸ਼੍ਰੀ ਵਿਜੈ ਕਸ਼ਯਪ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਉੱਤਰ ਪ੍ਰਦੇਸ਼ ਦੇ ਮੰਤਰੀ, ਸ਼੍ਰੀ ਵਿਜੈ ਕਸ਼ਯਪ ਦੇ ਅਕਾਲ ਚਲਾਣੇ ‘ਤੇ ਦੁਖ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, "ਭਾਜਪਾ ਨੇਤਾ ਅਤੇ ਉੱਤਰ ਪ੍ਰਦੇਸ਼ ਸਰਕਾਰ ਵਿੱਚ ਮੰਤਰੀ ਵਿਜੈ ਕਸ਼ਯਪ ਜੀ ਦੇ ਅਕਾਲ ਚਲਾਣੇ ਤੋਂ ਅਤਿਅੰਤ ਦੁਖ ਹੋਇਆ ਹੈ। ਉਹ ਜ਼ਮੀਨ ਨਾਲ ਜੁੜੇ ਨੇਤਾ ਸਨ ਅਤੇ ਹਮੇਸ਼ਾ ਜਨਹਿਤ ਦੇ ਕਾਰਜਾਂ ਵਿੱਚ ਸਮਰਪਿਤ ਰਹੇ। ਸੋਗ ਦੀ ਇਸ ਘੜੀ ਵਿੱਚ ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਦੇ ਪ੍ਰਤੀ ਮੇਰੀਆਂ ਸੰਵੇਦਨਾਵਾਂ। ਓਮ ਸ਼ਾਂਤੀ!"
ਪੇਂਡੂ ਵਿਕਾਸ ਮੰਤਰਾਲਾ
ਪ੍ਰਧਾਨ ਮੰਤਰੀ 31 ਮਈ, 2022 ਨੂੰ ਸ਼ਿਮਲਾ, ਹਿਮਾਚਲ ਪ੍ਰਦੇਸ਼ ਵਿਖੇ ਸਰਕਾਰੀ ਸਕੀਮਾਂ ਦੇ ਲਾਭਾਰਥੀਆਂ ਨਾਲ ਗੱਲਬਾਤ ਕਰਨਗੇ
ਕੇਂਦਰੀ ਮੰਤਰੀ ਅਤੇ ਚੁਣੇ ਹੋਏ ਨੁਮਾਇੰਦੇ ਦੇਸ਼ ਭਰ ਦੇ ਵਿਭਿੰਨ ਜ਼ਿਲ੍ਹਿਆਂ ਵਿੱਚ ਗ਼ਰੀਬ ਕਲਿਆਣ ਸੰਮੇਲਨ ਈਵੈਂਟਸ ਤਹਿਤ ਲਾਭਾਰਥੀਆਂ ਨਾਲ ਗੱਲਬਾਤ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਸਮਾਰੋਹ ਦੇ ਹਿੱਸੇ ਵਜੋਂ ਭਾਰਤ ਸਰਕਾਰ ਦੇ ਨੌਂ ਮੰਤਰਾਲਿਆਂ ਅਤੇ ਵਿਭਾਗਾਂ ਦੀਆਂ ਤਕਰੀਬਨ 16 ਯੋਜਨਾਵਾਂ ਅਤੇ ਪ੍ਰੋਗਰਾਮਾਂ ਦੇ ਲਾਭਾਰਥੀਆਂ ਨਾਲ ਗੱਲਬਾਤ ਕਰਨਗੇ। 31 ਮਈ, 2022 ਨੂੰ ਸ਼ਿਮਲਾ ਵਿੱਚ "ਗ਼ਰੀਬ ਕਲਿਆਣ ਸੰਮੇਲਨ" ਨਾਮ ਦਾ ਇੱਕ ਰਾਸ਼ਟਰੀ ਪੱਧਰ ਦਾ ਪ੍ਰੋਗਰਾਮ ਆਯੋਜਿਤ ਕੀਤਾ ਜਾਵੇਗਾ, ਜਿੱਥੇ ਪ੍ਰਧਾਨ ਮੰਤਰੀ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਦੇਸ਼ ਭਰ ਦੇ ਲਾਭਾਰਥੀਆਂ ਨਾਲ ਪ੍ਰਤੱਖ ਗੱਲਬਾਤ ਕਰਨਗੇ। ਪ੍ਰਧਾਨ ਮੰਤਰੀ ਕਿਸਾਨ ਸਨਮਾਨ ਨਿਧੀ ਦੀ 21,000 ਕਰੋੜ ਰੁਪਏ ਤੋਂ ਵੱਧ ਦੀ 11ਵੀਂ ਕਿਸ਼ਤ ਵੀ ਜਾਰੀ ਕਰਨਗੇ। ਇਸ ਦੇ ਨਾਲ ਹੀ ਰਾਜਾਂ ਦੀਆਂ ਰਾਜਧਾਨੀਆਂ, ਜ਼ਿਲ੍ਹਾ ਹੈੱਡਕੁਆਰਟਰਾਂ ਅਤੇ ਕ੍ਰਿਸ਼ੀ ਵਿਗਿਆਨ ਕੇਂਦਰਾਂ  'ਤੇ ਵੀ ਸਮਾਗਮ ਆਯੋਜਿਤ ਕੀਤੇ ਜਾਣਗੇ। ਸਮਾਗਮਾਂ ਦੀ ਇਸ ਲੜੀ ਤਹਿਤ, ਸਕੀਮ ਦੇ ਲਾਭਾਰਥੀ ਮੁੱਖ ਮੰਤਰੀਆਂ, ਕੇਂਦਰੀ ਅਤੇ ਰਾਜ ਮੰਤਰੀਆਂ, ਸੰਸਦ ਮੈਂਬਰਾਂ, ਵਿਧਾਨ ਸਭਾ ਦੇ ਮੈਂਬਰਾਂ ਅਤੇ ਹੋਰ ਚੁਣੇ ਹੋਏ ਜਨਤਕ ਨੁਮਾਇੰਦਿਆਂ ਨਾਲ ਗੱਲਬਾਤ ਕਰਨਗੇ।
ਇਨ੍ਹਾਂ ਵਿੱਚੋਂ ਬਹੁਤ ਸਾਰੀਆਂ ਸਕੀਮਾਂ ਦੇ ਲਾਭਾਰਥੀਆਂ ਦੀ ਸੰਖਿਆ ਕਰੋੜਾਂ ਵਿੱਚ ਅਤੇ ਕਈ ਮਾਮਲਿਆਂ ਵਿੱਚ ਤਾਂ ਕਈ-ਕਈ ਕਰੋੜਾਂ ਵਿੱਚ ਬਣਦੀ ਹੈ ਅਤੇ ਆਬਾਦੀ ਦੇ ਸਭ ਤੋਂ ਗ਼ਰੀਬ ਵਰਗਾਂ ਦੀਆਂ ਸਭ ਤੋਂ ਵੱਡੀਆਂ ਸਮੱਸਿਆਵਾਂ ਨੂੰ ਹੱਲ ਕਰਦੀ ਹੈ, ਜਿਨ੍ਹਾਂ ਵਿੱਚ ਆਵਾਸ, ਪੀਣ ਯੋਗ ਪਾਣੀ ਦੀ ਉਪਲਬਧਤਾ, ਭੋਜਨ, ਸਿਹਤ ਅਤੇ ਪੋਸ਼ਣ, ਆਜੀਵਿਕਾ ਅਤੇ ਵਿੱਤੀ ਸਮਾਵੇਸ਼ਨ ਆਦਿ ਸ਼ਾਮਲ ਹਨ। ਇਹ ਸੰਵਾਦ ਇਨ੍ਹਾਂ ਯੋਜਨਾਵਾਂ ਦੇ ਕਨਵਰਜੈਂਸ ਅਤੇ ਸੰਤ੍ਰਿਪਤਾ ਦੀਆਂ ਸੰਭਾਵਨਾਵਾਂ ਦੀ ਪੜਚੋਲ ਕਰੇਗਾ ਅਤੇ ਸਾਲ 2047 ਵਿੱਚ ਭਾਰਤ ਦੀ ਆਜ਼ਾਦੀ ਦੇ 100 ਸਾਲ ਪੂਰੇ ਹੋਣ ਦੇ ਸੰਦਰਭ ਵਿੱਚ ਦੇਸ਼ ਦੇ ਨਾਗਰਿਕਾਂ ਦੀਆਂ ਆਸਾਂ-ਉਮੀਦਾਂ ਦਾ ਮੁਲਾਂਕਣ ਕਰਨ ਦਾ ਮੌਕਾ ਦੇਵੇਗਾ।
ਇਹ ਸੰਮੇਲਨ ਸਾਰੇ ਜ਼ਿਲ੍ਹਿਆਂ ਵਿੱਚ ਹੁਣ ਤੱਕ ਦਾ ਸਭ ਤੋਂ ਵੱਡਾ ਸਿੰਗਲ-ਈਵੈਂਟ ਦੇਸ਼ ਵਿਆਪੀ ਸੰਵਾਦ ਹੋਵੇਗਾ, ਜਿੱਥੇ ਪ੍ਰਧਾਨ ਮੰਤਰੀ ਲਾਭਾਰਥੀਆਂ ਨਾਲ ਉਨ੍ਹਾਂ ਦੇ ਜੀਵਨ 'ਤੇ ਇਨ੍ਹਾਂ ਸਕੀਮਾਂ ਅਤੇ ਪ੍ਰੋਗਰਾਮਾਂ ਦੇ ਪ੍ਰਭਾਵ ਬਾਰੇ ਗੱਲਬਾਤ ਕਰਨਗੇ।
ਦੋ-ਪੜਾਵੀ ਪ੍ਰੋਗਰਾਮ ਦੇ ਤਹਿਤ, ਰਾਜ/ਜ਼ਿਲ੍ਹਾ/ ਕ੍ਰਿਸ਼ੀ ਵਿਗਿਆਨ ਕੇਂਦਰ  ਪੱਧਰੀ ਸਮਾਗਮ ਸਵੇਰੇ 9.45 ਵਜੇ ਸ਼ੁਰੂ ਹੋਣਗੇ। ਸਵੇਰੇ 11 ਵਜੇ ਇਹ ਰਾਸ਼ਟਰੀ ਪੱਧਰ ਦੇ ਪ੍ਰੋਗਰਾਮ ਨਾਲ ਜੁੜ ਜਾਣਗੇ। ਰਾਸ਼ਟਰੀ ਸਮਾਗਮ ਦਾ ਦੂਰਦਰਸ਼ਨ ਦੇ ਰਾਸ਼ਟਰੀ ਅਤੇ ਖੇਤਰੀ ਚੈਨਲਾਂ ਜ਼ਰੀਏ ਸਿੱਧਾ ਪ੍ਰਸਾਰਣ ਕੀਤਾ ਜਾਵੇਗਾ। ਮਾਈਗੌਵ  ਦੁਆਰਾ ਰਾਸ਼ਟਰੀ ਪ੍ਰੋਗਰਾਮ ਨੂੰ ਵੈੱਬਕਾਸਟ ਕਰਨ ਲਈ ਵੀ ਪ੍ਰਬੰਧ ਕੀਤੇ ਗਏ ਹਨ ਜਿਸ ਲਈ ਲੋਕਾਂ ਨੂੰ ਆਪਣੇ ਆਪ ਨੂੰ ਰਜਿਸਟਰ ਕਰਨ ਦੀ ਜ਼ਰੂਰਤ ਹੋਵੇਗੀ। ਇਸ ਨੂੰ ਹੋਰ ਸੋਸ਼ਲ ਮੀਡੀਆ ਚੈਨਲਾਂ ਜਿਵੇਂ ਕਿ ਯੂਟਿਊਬ, ਫੇਸਬੁੱਕ, ਟਵਿੱਟਰ, ਇੰਸਟਾਗ੍ਰਾਮ ਆਦਿ ਜ਼ਰੀਏ ਵੀ ਦੇਖਿਆ ਜਾ ਸਕਦਾ ਹੈ।
ਉਮੀਦ ਕੀਤੀ ਜਾਂਦੀ ਹੈ ਕਿ ਇਹ ਆਪਸੀ ਸੰਵਾਦ ਨਾ ਸਿਰਫ਼ ਨਾਗਰਿਕਾਂ ਦੇ ਜੀਵਨ ਨੂੰ ਅਸਾਨ ਬਣਾਉਣ ਲਈ ਇਨ੍ਹਾਂ ਸਕੀਮਾਂ ਦੀ ਲੋਕ-ਕੇਂਦ੍ਰਿਤ ਪਹੁੰਚ ਨੂੰ ਉਜਾਗਰ ਕਰੇਗਾ, ਬਲਕਿ ਸਰਕਾਰ ਨੂੰ ਲੋਕਾਂ ਦੀਆਂ ਖਾਹਿਸ਼ਾਂ ਤੋਂ ਜਾਣੂ ਕਰਵਾਏਗਾ ਅਤੇ ਇਹ ਸੁਨਿਸ਼ਚਿਤ ਕਰੇਗਾ ਕਿ ਦੇਸ਼ ਦੀ ਪ੍ਰਗਤੀ ਦੇ ਰਾਹ ਵਿੱਚ ਕੋਈ ਵੀ ਪਿੱਛੇ ਨਾ ਰਹੇ।
ਰੱਖਿਆ ਮੰਤਰਾਲਾ
ਭਾਰਤੀ ਵਾਯੂ ਸੈਨਾ ਦਾ ਕੋਰੋਨਾ ਵਾਇਰਸ ਨਾਲ ਲੜਨ ਦੀ ਦਿਸ਼ਾ ਵਿੱਚ ਸਹਿਯੋਗ
ਭਾਰਤੀ ਵਾਯੂ ਸੈਨਾ ਕੋਵਿਡ 19 ਦੇ ਪ੍ਰਬੰਧਨ ਅਤੇ ਨੋਵੇਲ ਕੋਰੋਨਾਵਾਇਰਸ ਦੇ ਫੈਲਾਅ ਨੂੰ ਰੋਕਣ ਦੇ ਰਾਸ਼ਟਰ ਦੇ ਪ੍ਰਯਤਨਾਂ ਵਿੱਚ ਪੂਰਾ ਸਹਿਯੋਗ ਕਰ ਰਹੀ ਹੈ।
ਵਾਯੂ ਸੈਨਾ ਨੇ ਦਿੱਲੀ, ਸੂਰਤ, ਚੰਡੀਗੜ੍ਹ ਤੋਂ ਲੈ ਕੇ ਮਣੀਪੁਰ, ਨਾਗਾਲੈਂਡ, ਜੰਮੂ ਤੇ ਕਸ਼ਮੀਰ ਅਤੇ ਲੱਦਾਖ ਵਿੱਚ ਪਿਛਲੇ ਤਿੰਨ ਦਿਨਾਂ ਵਿੱਚ ਲਗਭਗ 25 ਟਨ ਜ਼ਰੂਰੀ ਚਿਕਿਤਸਾ ਉਪਕਰਣਾਂ ਦੀ ਸਪਲਾਈ ਕੀਤੀ ਹੈ। ਚਿਕਿਤਸਾ ਉਪਕਰਣਾਂ ਵਿੱਚ ਵਿਅਕਤੀਗਤ ਸੁਰੱਖਿਆ ਸਮੱਗਰੀ, ਹੈਂਡ ਸੈਨੀਟਾਈਜ਼ਰ, ਸਰਜੀਕਲ ਦਸਤਾਨੇ, ਥਰਮਲ ਸਕੈਨਰ ਸ਼ਾਮਲ ਹਨ। ਹੈਲਥ ਵਰਕਰਾਂ ਨੂੰ ਵੀ ਜ਼ਰੂਰਤ ਅਨੁਸਾਰ ਏਅਰਲਿਫਟ ਕੀਤਾ ਜਾ ਰਿਹਾ ਹੈ। ਲੱਦਾਖ ਤੋਂ ਦਿੱਲੀ ਤੱਕ ਕੋਰੋਨਾਵਾਇਰਸ ਟੈਸਟਿੰਗ ਸੈਂਪਲਾਂ ਨੂੰ ਨਿਯਮਿਤ ਰੂਪ ਨਾਲ ਏਅਰਲਿਫਟ ਕੀਤਾ ਜਾ ਰਿਹਾ ਹੈ। ਇਸਦੇ ਲਈ ਵਾਯੂ ਸੈਨਾ ਦੇ ਸੀ-17, ਸੀ-130, ਏਐੱਨ-32, ਏਵਰੋ ਅਤੇ ਡੋਰਨੀਅਰ ਜਹਾਜ਼ਾਂ ਨੂੰ ਜ਼ਰੂਰਤ ਅਨੁਸਾਰ ਕੰਮ ਸੌਪਿਆ ਜਾ ਰਿਹਾ ਹੈ। ਸਾਰੀਆਂ ਉੱਭਰਦੀਆਂ ਮੰਗਾਂ ਨੂੰ ਪੂਰਾ ਕਰਨ ਲਈ ਭਾਰਤੀ ਵਾਯੂ ਸੈਨਾ ਪੂਰੀ ਤਰ੍ਹਾਂ ਤਤਪਰ ਹੈ ।
ਇਸ ਦੇ ਇਲਾਵਾ, ਦੇਸ਼ ਭਰ ਦੇ ਵਿਭਿੰਨ ਵਾਯੂ ਸੈਨਾ ਟਿਕਾਣਿਆਂ ’ਤੇ ਕਈ ਕੁਆਰੰਟੀਨ ਸੁਵਿਧਾਵਾਂ ਨੂੰ ਤਿਆਰ ਰੱਖਿਆ ਗਿਆ ਹੈ। ਇਰਾਨ ਅਤੇ ਮਲੇਸ਼ੀਆ ਤੋਂ ਆਏ ਭਾਰਤੀ ਨਾਗਰਿਕਾਂ ਨੂੰ ਕ੍ਰਮਵਾਰ ਹਿੰਡਨ ਅਤੇ ਤਾਂਬਰਮ ਦੇ ਏਅਰਬੇਸ ’ਤੇ ਕੁਆਰੰਟੀਨ ਸੁਵਿਧਾਵਾਂ ਉਪਲੱਬਧ ਕਰਵਾਈਆਂ ਗਈਆਂ ਹਨ। ਕਮਾਂਡ ਹਸਪਤਾਲ ਏਅਰ ਫੋਰਸ, ਬੰਗਲੁਰੂ ਵਿੱਚ ਕੋਰੋਨਾਵਾਇਰਸ ਟੈਸਟਿੰਗ ਪ੍ਰਯੋਗਸ਼ਾਲਾ ਚਾਲੂ ਹੈ।
ਇਸੇ ਦੌਰਾਨ, ਭਾਰਤੀ ਵਾਯੂ ਸੈਨਾ ਦੇ ਸਾਰੇ ਟਿਕਾਣਿਆਂ ’ਤੇ ਵਾਇਰਸ ਦੇ ਪ੍ਰਸਾਰ ਨੂੰ ਕੰਟਰੋਲ ਕਰਨ ਲਈ ਵਿਆਪਕ ਉਪਾਅ ਕੀਤੇ ਗਏ ਹਨ। ਭਾਰਤ ਸਰਕਾਰ ਦੁਆਰਾ ਨਿਰਧਾਰਿਤ ਦਿਸ਼ਾ-ਨਿਰਦੇਸ਼ਾਂ ਦਾ ਸਖ਼ਤੀ ਨਾਲ ਪਾਲਣ ਕੀਤਾ ਜਾ ਰਿਹਾ ਹੈ, ਤਾਕਿ ਭਾਰਤੀ ਵਾਯੂ ਸੈਨਾ ਕੋਰੋਨਾ ਮਹਾਮਾਰੀ ਨਾਲ ਲੜਨ ਦੇ ਰਾਸ਼ਟਰੀ ਪ੍ਰਯਤਨ ਦਾ ਸਮਰਥਨ ਕਰਨ ਲਈ ਤਿਆਰ ਰਹੇ। ਵਾਯੂ ਸੈਨਾ ਸਟੇਸ਼ਨ ਉਨ੍ਹਾਂ ਦੇ ਗੁਆਂਢ ਵਿੱਚ ਰਹਿਣ ਵਾਲੇ ਜ਼ਰੂਰਤਮੰਦਾਂ ਨੂੰ ਭੋਜਨ ਅਤੇ ਹਰ ਤਰ੍ਹਾਂ ਦਾ ਸਹਾਇਤਾ ਮੁਹੱਈਆ ਕਰਵਾ ਰਹੇ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨੀਦਰਲੈਂਡ ਦੇ ਪ੍ਰਧਾਨ ਮੰਤਰੀ ਮਹਾਮਹਿਮ ਮਾਰਕ ਰੂਟੇ ਨੂੰ ਚੌਥੇ ਕਾਰਜਕਾਲ ਦੇ ਲਈ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਨੀਦਰਲੈਂਡ ਦੇ ਪ੍ਰਧਾਨ ਮੰਤਰੀ, ਮਹਾਮਹਿਮ ਮਾਰਕ ਰੂਟੇ ਨੂੰ ਚੌਥੇ ਕਾਰਜਕਾਲ ਦੇ ਲਈ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਮੇਰੇ ਪਿਆਰੇ ਦੋਸਤ ਪ੍ਰਧਾਨ ਮੰਤਰੀ ਸ਼੍ਰੀ ਮਾਰਕ ਰੂਟੇ ਨੂੰ ਚੌਥੇ ਕਾਰਜਕਾਲ ਦੇ ਲਈ ਸ਼ੁਭਕਾਮਨਾਵਾਂ। ਮੈਨੂੰ ਵਿਸ਼ਵਾਸ ਹੈ ਕਿ ਅਸੀਂ ਮਿਲ ਕੇ ਭਾਰਤ ਅਤੇ ਨੀਦਰਲੈਂਡ ਦੇ ਦਰਮਿਆਨ ਵਿਆਪਕ ਸਾਂਝੇਦਾਰੀ ਨੂੰ ਨਵੀਆਂ ਉਚਾਈਆਂ 'ਤੇ ਲਿਜਾਵਾਂਗੇ।"
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਮੋਟਰਵਾਹਨ ਨਿਰਮਾਤਾਵਾਂ ਨਾਲ ਮੁਲਾਕਾਤ ਕੀਤੀ, ਫਲੈਕਸ - ਈਂਧਣ ਚਾਲਿਤ ਮੋਟਰਵਾਹਨਾਂ ਦੇ ਜਲਦੀ ਨਿਰਮਾਣ ਉੱਤੇ ਜ਼ੋਰ ਦਿੱਤਾ
- ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਨਿਜੀ , ਵਪਾਰਕ ਅਤੇ ਦੋ ਪਹੀਆ ਮੋਟਰਵਾਹਨ ਨਿਰਮਾਤਾਵਾਂ ਦੀ ਸੋਸਾਇਟੀ ਆਵ੍ ਇੰਡੀਆ ਆਟੋਮੋਬਾਇਲ ਮੈਂਨਿਊਫੈਕਚਰਸ  ਦੇ ਮੁੱਖ ਕਾਰਜਕਾਰੀ ਅਧਿਕਾਰੀਆਂ ਦੇ ਇੱਕ ਵਫ਼ਦ ਨਾਲ ਮੁਲਾਕਾਤ ਕੀਤੀ ।
- ਨੇ ਮੋਟਰਵਾਹਨ ਉਦਯੋਗ ਦੀ ਨਵੀਨਤਮ ਸਥਿਤੀ ਤੋਂ ਜਾਣੂ ਕਰਾਇਆ ਅਤੇ ਬੀਐੱਸ - 6 ਪੜਾਅ 2 , ਸੀਏਐੱਫਈ ਪੜਾਅ 2 ਜਿਵੇਂ ਨਿਕਾਸ ਅਧਾਰਿਤ ਰੈਗੂਲੇਸ਼ਨ ਦੇ ਨਾਲ - ਨਾਲ ਦੋ ਪਹੀਆ ਵਾਹਨਾਂ ਲਈ ਓਬੀਡੀ ਰੈਗੂਲੇਸ਼ਨ ਨੂੰ ਰੱਦ ਕਰਨ ਦਾ ਅਨੁਰੋਧ ਕੀਤਾ । ਸ਼੍ਰੀ ਗਡਕਰੀ ਨੇ ਇੱਕ ਸਾਲ ਦੇ ਅੰਦਰ ਸੌ - ਫ਼ੀਸਦੀ ਇਥੈਨੋਲ ਅਤੇ ਗੈਸੋਲੀਨ ਚਾਲਿਤ ਫਲੈਕਸ - ਈਂਧਣ ਵਾਹਨਾਂ  ਦੇ ਤੁਰੰਤ ਨਿਰਮਾਣ ਦੀ ਲੋੜ ਉੱਤੇ ਜ਼ੋਰ ਦਿੱਤਾ । ਬ੍ਰਾਜੀਲ ਅਤੇ ਅਮਰੀਕਾ ਵਿੱਚ ਇਸ ਦੀਆਂ ਸਫਲ ਟੈਕਨੋਲੋਜੀਆਂ ਉਪਲਬਧ ਹਨ । ਸ਼੍ਰੀ ਗਡਕਰੀ ਨੇ ਵਾਹਨ - ਇੰਜੀਨੀਅਰਿੰਗ ਦੇ ਖੇਤਰ ਵਿੱਚ ਵਧੀਆ ਪ੍ਰਦਰਸ਼ਨ ਕਰਨ ਵਾਲੇ ਓਏਐੱਮ ਨੂੰ ਵਧਾਈ ਦਿੱਤੀ ਅਤੇ ਸਾਰੇ ਨਿਜੀ ਵਾਹਨ ਨਿਰਮਾਤਾਵਾਂ ਨਾਲ ਯਾਤਰੀ ਸੁਰੱਖਿਆ ਦੇ ਹਿੱਤ ਵਿੱਚ ਵਾਹਨ ਦੇ ਸਾਰੇ ਵੈਰੀਏਂਟ ਅਤੇ ਸੇਗਮੈਂਟ ਵਿੱਚ ਨਿਊਨਤਮ 6 ਏਅਰਬੈਗ ਲਾਜ਼ਮੀ ਰੂਪ ਨਾਲ ਲਗਾਉਣ ਦੀ ਅਪੀਲ ਕੀਤੀ ।
ਐੱਸਆਈਏਐੱਮ ਦੇ ਅਨੁਰੋਧ ਵਰਤਮਾਨ ਵਿੱਚ ਵਿਚਾਰ ਅਧੀਨ ਹਨ ਅਤੇ ਇੱਕ ਪਖਵਾੜੇ ਦੇ ਅੰਦਰ ਇੱਕ ਅਗਲੀ ਬੈਠਕ ਆਯੋਜਿਤ ਕੀਤੀ ਜਾ ਸਕਦੀ ਹੈ ।
https://twitter.com/nitin_gadkari/status/1422487646807367686
ਵਿੱਤ ਮੰਤਰਾਲਾ
ਸੀਬੀਡੀਟੀ ਨੇ ਟੈਕਸ ਚੋਰੀ , ਬੇਨਾਮੀ ਜਾਇਦਾਦਾਂ / ਅਣ - ਐਲਾਨੀਆਂ ਵਿਦੇਸ਼ੀ ਸੰਪਤੀਆਂ ਦੇ ਸਬੰਧ ਵਿੱਚ ਸ਼ਿਕਾਇਤਾਂ ਦਰਜ ਕਰਨ ਲਈ ਈ-ਪੋਰਟਲ ਲਾਂਚ ਕੀਤਾ
ਟੈਕਸ ਚੋਰੀ ਨੂੰ ਠੱਲ ਪਾਉਣ ਵਿਚ ਹਿੱਤਧਾਰਕਾਂ ਵਜੋਂ ਨਾਗਰਿਕਾਂ ਦੀ ਭਾਗੀਦਾਰੀ ਨੂੰ ਉਤਸ਼ਾਹਤ ਕਰਨ ਲਈ ਈ-ਗਵਰਨੈਂਸ ਦੀ ਦਿਸ਼ਾ ਵੱਲ ਇਕ ਹੋਰ ਕਦਮ ਵਧਾਉਂਦਿਆਂ ਕੇਂਦਰੀ ਪ੍ਰਤੱਖ ਟੈਕਸ ਬੋਰਡ  ਨੇ ਵਿਭਾਗ ਦੀ ਈ-ਫਾਈਲਿੰਗ ਵੈਬਸਾਈਟ ਤੇ ਟੈਕਸ ਚੋਰੀ, ਵਿਦੇਸ਼ਾਂ ਵਿਚ ਅਣ- ਐਲਾਨੀਆਂ ਸੰਪਤੀਆਂ ਦੇ ਨਾਲ ਨਾਲ ਬੇਨਾਮੀ ਜਾਇਦਾਦਾਂ ਦੇ ਸੰਬੰਧ ਵਿਚ ਸ਼ਿਕਾਇਤਾਂ ਪ੍ਰਾਪਤ ਕਰਨ ਅਤੇ ਉਨ੍ਹਾਂ ਦੀ ਪ੍ਰੋਸੈਸਿੰਗ ਲਈ ਇੱਕ ਸਵੈਚਾਲਤ ਸਮਰਪਤ ਈ-ਪੋਰਟਲ ਲਾਂਚ ਕੀਤਾ।
ਜਨਤਾ ਹੁਣ ਵਿਭਾਗ ਦੀ ਈ-ਫਾਈਲਿੰਗ ਵੈਬਸਾਈਟ ਤੇ ਇਕ ਲਿੰਕ
https://www.incometaxindiaefiling.gov.in/ under
ਰਾਹੀਂ ਜੋ "ਟੈਕਸ ਚੋਰੀ /ਅਣ -ਐਲਾਨੀਆਂ ਵਿਦੇਸ਼ੀ ਸੰਪਤੀਆਂ /ਬੇਨਾਮੀ ਜਾਇਦਾਦਾਂ" ਦੇ ਸਿਰਲੇਖ ਹੇਠ ਹੈ, ਇਹ ਸਹੂਲਤ ਉਨ੍ਹਾਂ ਵਿਅਕਤੀਆਂ ਨੂੰ ਸ਼ਿਕਾਇਤਾਂ ਦਾਖਲ ਕਰਨ ਦੀ ਇਜਾਜ਼ਤ ਦੇਂਦੀ ਹੈ ਜੋ ਮੌਜੂਦਾ ਪੈਨ/ ਆਧਾਰ ਕਾਰਡ ਧਾਰਕ ਹਨ ਅਤੇ ਨਾਲ ਦੇ ਨਾਲ ਉਨ੍ਹਾਂ ਵਿਅਕਤੀਆਂ ਨੂੰ ਵੀ ਜਿਨ੍ਹਾਂ ਕੋਲ ਪੈਨ/ਆਧਾਰ ਨਹੀਂ ਹੈ। ਇਕ ਓਟੀਪੀ ਆਧਾਰਤ ਤਸਦੀਕਸ਼ੁਦਾ ਪ੍ਰੋਸੈਸ  ਤੋਂ ਬਾਅਦ ਸ਼ਿਕਾਇਤਕਰਤਾ ਇੰਕਮ ਟੈਕਸ ਐਕਟ, 1961, ਕਾਲਾ ਧਨ  ਇੰਪੋਜ਼ੀਸ਼ਨ ਆਫ ਟੈਕਸ ਐਕਟ, 1961 ਅਤੇ ਬੇਨਾਮੀ ਲੈਣ-ਦੇਣ ਐਕਟ  ਦੀ ਉਲੰਘਣਾ ਦੇ ਸਬੰਧ ਵਿੱਚ ਆਪਣੀ ਸ਼ਿਕਾਇਤ ਤਿੰਨ ਵੱਖ-ਵੱਖ ਡਿਜ਼ਾਈਨ ਕੀਤੇ ਫਾਰਮਾਂ ਵਿਚ ਕਰ ਸਕਦਾ ਹੈ।
ਸ਼ਿਕਾਇਤ ਦੀ ਸਫਲ ਫਾਈਲਿੰਗ ਤੇ ਵਿਭਾਗ ਹਰੇਕ ਸ਼ਿਕਾਇਤ ਲਈ ਇਕ ਯੂਨੀਕ ਨੰਬਰ ਅਲਾਟ ਕਰੇਗਾ ਅਤੇ ਸ਼ਿਕਾਇਤਕਰਤਾ ਆਪਣੀ ਸ਼ਿਕਾਇਤ ਦੀ ਸਥਿਤੀ ਵਿਭਾਗ ਦੀ ਵੈਬਸਾਈਟ ਤੇ ਵੇਖਣ ਦੇ ਯੋਗ ਹੋਵੇਗਾ। ਇਹ ਈ-ਪੋਰਟਲ ਇੰਕਮ ਟੈਕਸ ਵਿਭਾਗ ਦੀ ਇਕ ਹੋਰ ਪਹਿਲਕਦਮੀ ਹੈ ਤਾਕਿ ਵਿਭਾਗ ਨਾਲ ਆਸਾਨ ਗੱਲਬਾਤ ਨੂੰ ਵਧਾਉਣ ਦੇ ਨਾਲ ਨਾਲ ਈ-ਗਵਰਨੈਂਸ ਦੇ ਸੰਕਲਪ ਨੂੰ ਮਜ਼ਬੂਤ ਕੀਤਾ ਜਾ ਸਕੇ।
--------------------------
ਆਰਐਮ/ਕੇਐਮਐਨ
(Visitor Counter : 235
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਕੋਵਿਡ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 220.65 ਕਰੋੜ  ਟੀਕੇ ਲਗਾਏ ਜਾ ਚੁੱਕੇ ਹਨ।
ਬੀਤੇ 24 ਘੰਟਿਆਂ ਵਿੱਚ 6,553 ਟੀਕੇ ਲਗਾਏ ਗਏ
ਬੀਤੇ 24 ਘੰਟਿਆਂ ਵਿੱਚ 15,208 ਟੀਕੇ ਲਗਾਏ ਗਏ
ਐਕਟਿਵ ਕੇਸ 0.03% ਹਨ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 98.78% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 1,390 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,41,69,711 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 3,095 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 92.15 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 1, 18, 694 ਟੈਸਟ ਕੀਤੇ ਗਏ।
ਸਿੱਖਿਆ ਮੰਤਰਾਲਾ
ਅਕਾਦਮਿਕ ਸੈਸ਼ਨ 2020—21 ਲਈ ਟੀ ਈ ਆਈਜ਼ ਦੀ ਕਾਰਗੁਜ਼ਾਰੀ ਮੁਲਾਂਕਣ ਰਿਪੋਰਟ ਪੇਸ਼ ਕਰਨਾ
ਦਿੱਲੀ ਹਾਈ ਕੋਰਟ ਨੇ ਡਬਲਯੁ ਪੀ ਨੰਬਰ 11304/2019 ਰਾਹੀਂ 27—05—2021 ਨੂੰ ਸੁਣਾਏ ਫੈਸਲੇ ਵਿੱਚ ਐੱਨ ਸੀ ਟੀ ਈ ਦੇ ਟੀਚਰ ਸਿੱਖਿਆ ਸੰਸਥਾਵਾਂ  ਨੂੰ ਕਾਰਗੁਜ਼ਾਰੀ ਮੁਲਾਂਕਣ ਰਿਪੋਰਟ ਦਾਇਰ ਕਰਨ ਦੀ ਲੋੜ ਦੇ ਫੈਸਲੇ ਨੂੰ ਬਰਕਰਾਰ ਰੱਖਿਆ ਹੈ । ਇਸ ਫੈਸਲੇ ਤੇ ਅਧਾਰਿਤ ਪੀ ਏ ਆਰ ਨੂੰ ਹੁਣ ਸਾਰੇ ਟੀ ਈਜ਼ ਦੁਆਰਾ ਅਕਾਦਮਿਕ ਸੈਸ਼ਨ 2020—21 ਲਈ ਐੱਨ ਸੀ ਟੀ ਈ ਦੇ ਪੋਰਟਲ ਤੇ ਆਨਲਾਈਨ ਜਮ੍ਹਾਂ ਕਰਵਾਉਣਾ ਲਾਜ਼ਮੀ ਹੈ , ਜਿਸ ਨਾਲ ਅਧਿਆਪਕਾਂ ਦੀ ਸਿੱਖਿਆ ਦੇ ਖੇਤਰ ਵਿੱਚ ਗੁਣਵਤਾ ਅਤੇ ਸੇਵਾ ਪ੍ਰਦਾਨ ਕਰਨ ਵਿੱਚ ਬੇਹਤਰ ਨਿਗਰਾਨੀ , ਪਾਰਦਰਸ਼ਤਾ ਅਤੇ ਸੁਧਾਰ ਹੋਵੇਗਾ । ਆਨਲਾਈਨ ਪੀ ਏ ਆਰ ਜਮ੍ਹਾਂ ਕਰਵਾਉਣ ਦੀ ਸਮਾਂ ਸੀਮਾਂ 30—09—2021 ਤੋਂ 29—01—2022  ਤੱਕ ਹੋਵੇਗੀ ।
ਨੈਸ਼ਨਲ ਕੌਂਸਲ ਫਾਰ ਟੀਚਰ ਐਜੂਕੇਸ਼ਨ ਇੱਕ ਵਿਧਾਨਕ ਸੰਸਥਾ ਹੈ , ਜੋ ਨੈਸ਼ਨਲ ਕੌਂਸਲ ਫਾਰ ਟੀਚਰ ਐਜੂਕੇਸ਼ਨ ਐਕਟ 1993  17 ਅਗਸਤ 1995 ਨੂੰ ਦੇਸ਼ ਭਰ ਵਿੱਚ ਸਿੱਖਿਆ ਪ੍ਰਣਾਲੀ ਦੇ ਯੋਜਨਾਬੱਧ ਅਤੇ ਤਾਲਮੇਲ ਵਾਲੇ ਵਿਕਾਸ ਨੂੰ ਪ੍ਰਾਪਤ ਕਰਨ ਲਈ , ਅਧਿਆਪਕ ਸਿੱਖਿਆ ਪ੍ਰਣਾਲੀ ਵਿੱਚ ਮਾਣਕਾਂ ਅਤੇ ਨਿਯਮਾਂ ਦੇ ਸਹੀ ਢੰਗ ਨਾਲ ਰੱਖ ਰਖਾਵ ਅਤੇ ਨਿਯੰਤਰਣ ਅਤੇ ਇਸ ਨਾਲ ਹੋਰ ਸੰਬੰਧਿਤ ਜੁੜੇ ਮਾਮਲਿਆਂ ਲਈ ਹੋਂਦ ਵਿੱਚ ਆਈ ਸੀ ।
ਵਿੱਤ ਮੰਤਰਾਲਾ
ਸਰਕਾਰ ਨੇ ਐਮਰਜੈਂਸੀ ਕ੍ਰੈਡਿਟ ਲਾਈਨ ਗਰੰਟੀ ਸਕੀਮ ਇੱਕ ਮਹੀਨੇ ਲਈ ਹੋਰ ਵਧਾਈ
ਈ ਸੀ ਐੱਲ ਜੀ ਐੱਸ ਤਹਿਤ 2 ਲੱਖ ਕਰੋੜ ਤੋਂ ਜਿ਼ਆਦਾ ਦੇ ਕਰਜਿ਼ਆਂ ਨੂੰ ਮਨਜ਼ੂਰੀ ਦਿੱਤੀ ਗਈ ਹੈ
ਕੇਂਦਰ ਸਰਕਾਰ ਨੇ ਐਮਰਜੈਂਸੀ ਕ੍ਰੈਡਿਟ ਲਾਈਨ ਗਰੰਟੀ ਸਕੀਮ  ਦੀ ਮਿਆਦ 30 ਨਵੰਬਰ 2020 ਤੱਕ ਇੱਕ ਮਹੀਨੇ ਲਈ ਵਧਾਈ ਜਾਂ ਉਸ ਸਮੇਂ ਤੱਕ ਜਦ ਤੱਕ ਇਸ ਸਕੀਮ ਤੱਕ 3 ਲੱਖ ਕਰੋੜ ਰੁਪਏ ਦੀ ਮਨਜ਼ੂਰੀ ਦਿੱਤੀ ਜਾਂਦੀ ਹੈ । ਇਹਨਾਂ ਦੋਹਾਂ ਵਿੱਚੋਂ ਜੋ ਵੀ ਪਹਿਲਾਂ ਹੋਵੇ ਇਹ ਵਾਧਾ ਚਾਲੂ ਤਿਉਹਾਰੀ ਮੌਸਮ ਦੌਰਾਨ ਮੰਗ ਵਧਣ ਦੀ ਸੰਭਾਵਨਾ ਅਤੇ ਅਰਥਚਾਰੇ ਵਿੱਚ ਖੁੱਲ ਰਹੇ ਵੱਖ ਵੱਖ ਖੇਤਰਾਂ ਦੇ ਮੱਦੇਨਜ਼ਰ ਕੀਤਾ ਗਿਆ ਹੈ । ਇਹ ਵਾਧਾ ਉਹਨਾਂ ਕਰਜ਼ਾ ਧਾਰਕਾਂ ਨੂੰ ਇੱਕ ਹੋਰ ਮੌਕਾ ਪ੍ਰਦਾਨ ਕਰੇਗਾ , ਜਿਹਨਾਂ ਨੇ ਇਸ ਸਕੀਮ ਤਹਿਤ ਕਰਜ਼ਾ ਲੈਣ ਲਈ ਫਾਇਦਾ ਨਹੀਂ ਉਠਾਇਆ ।
ਈ ਸੀ ਐੱਲ ਜੀ ਐੱਸ ਦਾ ਐਲਾਨ ਆਤਮਨਿਰਭਰ ਭਾਰਤ ਪੈਕੇਜ  ਦੇ ਇੱਕ ਹਿੱਸੇ ਵਜੋਂ ਕੀਤਾ ਗਿਆ ਤਾਂ ਜੋ ਕਾਰੋਬਾਰੀ ਉੱਦਮੀਆਂ ਤੇ ਸੂਖ਼ਮ , ਛੋਟੇ ਤੇ ਦਰਮਿਆਨੇ ਉੱਦਮਾਂ ਲਈ ਪੂਰਾ ਗਾਰੰਟੀਸ਼ੁਦਾ ਅਤੇ ਕੋਲੈਟਰਲ ਫ੍ਰੀ ਵਧੇਰੇ ਕਰਜ਼ਾ ਮੁਹੱਈਆ ਕੀਤਾ ਜਾ ਸਕੇ । ਇਹ ਵਾਧਾ ਕਾਰੋਬਾਰੀ ਮੰਤਵਾਂ ਲਈ ਵਿਅਕਤੀਗਤ ਕਰਜਿ਼ਆਂ ਅਤੇ ਮੁਦਰਾ ਕਰਜ਼ਾ ਧਾਰਕਾਂ ਨੂੰ 29—02—2020 ਨੂੰ ਉਹਨਾਂ ਦੇ ਖੜ੍ਹੇ ਕਰਜ਼ੇ ਦੀ 20% ਤੱਕ ਦੇਣ ਲਈ ਵੀ ਕੀਤਾ ਗਿਆ ਹੈ । ਉਹ ਕਰਜ਼ ਧਾਰਕ ਜਿਹਨਾਂ ਦਾ 29—02—2020 ਨੂੰ 50 ਕਰੋੜ ਤੱਕ ਕਰਜ਼ਾ ਖੜ੍ਹਾ ਹੈ ਅਤੇ ਉਹਨਾਂ ਦਾ ਸਲਾਨਾ ਟਰਨ ਓਵਰ 250 ਕਰੋੜ ਹੈ , ਉਹ ਵੀ ਇਸ ਸਕੀਮ ਤਹਿਤ ਕਰਜ਼ਾ ਲੈਣ ਦੇ ਯੋਗ ਹਨ । ਇਸ ਸਕੀਮ ਤਹਿਤ ਵਿਆਜ਼ ਦਰਾਂ ਬੈਂਕਾਂ ਅਤੇ ਵਿੱਤੀ ਸੰਸਥਾਵਾਂ ਲਈ 9.25% ਤੱਕ ਨਿਸ਼ਚਿਤ ਕੀਤਾ ਗਿਆ ਹੈ ਅਤੇ ਐੱਨ ਬੀ ਐੱਫ ਸੀਜ਼ ਲਈ 14% ਨਿਸ਼ਚਿਤ ਹੈ । ਇਸ ਸਕੀਮ ਤਹਿਤ ਦਿੱਤੇ ਕਰਜਿ਼ਆਂ ਦੀ ਅਵਧੀ ਚਾਰ ਸਾਲ ਹੈ , ਜਿਸ ਦੇ ਵਿੱਚ ਮੁੱਖ ਰਿਪੇਮੈਂਟ ਤੇ ਇੱਕ ਸਾਲ ਮੋਰੇਟੋਰੀਅਮ ਹੈ ।
ਈ ਸੀ ਐੱਲ ਜੀ ਐੱਸ ਪੋਰਟਲ ਤੇ ਕਰਜ਼ਾ ਦੇਣ ਵਾਲੀਆਂ ਸੰਸਥਾਵਾਂ ਦੇ ਮੈਂਬਰਾਂ ਵੱਲੋਂ ਅਪਲੋਡ ਕੀਤੇ ਗਏ ਡਾਟਾ ਅਨੁਸਾਰ ਹੁਣ ਤੱਕ ਇਸ ਸਕੀਮ ਤਹਿਤ 60.67 ਲੱਖ ਕਰਜ਼ਾ ਧਾਰਕਾਂ ਨੂੰ 2.03 ਲੱਖ ਕਰੋੜ ਦੇ ਕਰਜਿ਼ਆਂ ਦੀ ਮਨਜ਼ੂਰੀ ਦਿੱਤੀ ਗਈ ਹੈ ਜਦਕਿ 1.48 ਲੱਖ ਕਰੋੜ ਰਾਸ਼ੀ ਵੰਡੀ ਜਾ ਚੁੱਕੀ ਹੈ ।
ਆਰ ਐੱਮ / ਕੇ ਐੱਮ ਐੱਨ
(
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 16 ਦਸੰਬਰ ਨੂੰ ਐਗਰੋ ਐਂਡ ਫੂਡ ਪ੍ਰੋਸੈੱਸਿੰਗ ਬਾਰੇ ਨੈਸ਼ਨਲ ਸਮਿਟ ਦੇ ਦੌਰਾਨ ਕਿਸਾਨਾਂ ਨੂੰ ਸੰਬੋਧਨ ਕਰਨਗੇ
ਇਸ ਸਮਿਟ ਵਿੱਚ ਕਿਸਾਨਾਂ ਨੂੰ ਨੈਚੁਰਲ ਫਾਰਮਿੰਗ ਅਤੇ ਇਸ ਦੇ ਲਾਭ ਬਾਰੇ ਜਾਣਕਾਰੀ ਦੇਣ 'ਤੇ ਧਿਆਨ ਦਿੱਤਾ ਜਾਵੇਗਾ
ਇਹ ਸਮਿਟ ਕਿਸਾਨ ਭਲਾਈ ਅਤੇ ਉਨ੍ਹਾਂ ਦੀ ਆਮਦਨ ਵਧਾਉਣ ਵੱਲ ਪ੍ਰਧਾਨ ਮੰਤਰੀ ਦੇ ਵਿਜ਼ਨ ਤਹਿਤ ਇੱਕ ਕਦਮ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 16 ਦਸੰਬਰ, 2021 ਨੂੰ ਸਵੇਰੇ 11 ਵਜੇ ਆਣੰਦ  ਵਿੱਚ ਐਗਰੋ ਐਂਡ ਫੂਡ ਪ੍ਰੋਸੈੱਸਿੰਗ ਬਾਰੇ ਨੈਸ਼ਨਲ ਸਮਿਟ ਦੇ ਸਮਾਪਨ ਸੈਸ਼ਨ ਦੌਰਾਨ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਕਿਸਾਨਾਂ ਨੂੰ ਸੰਬੋਧਨ ਕਰਨਗੇ। ਇਸ ਸਮਿਟ ਵਿੱਚ ਨੈਚੁਰਲ ਫਾਰਮਿੰਗ 'ਤੇ ਧਿਆਨ ਕੇਂਦ੍ਰਿਤ ਕੀਤਾ ਗਿਆ ਹੈ। ਕਿਸਾਨਾਂ ਨੂੰ ਨੈਚੁਰਲ ਫਾਰਮਿੰਗ ਦੇ ਤਰੀਕਿਆਂ ਨੂੰ ਅਪਣਾਉਣ ਦੇ ਲਾਭਾਂ ਬਾਰੇ ਸਾਰੀ ਲੋੜੀਂਦੀ ਜਾਣਕਾਰੀ ਉਪਲਬਧ ਕਰਵਾਈ ਜਾਵੇਗੀ।
ਸਰਕਾਰ ਕਿਸਾਨ ਭਲਾਈ ਲਈ ਪ੍ਰਧਾਨ ਮੰਤਰੀ ਦੇ ਵਿਜ਼ਨ ਤੋਂ ਪ੍ਰੇਰਿਤ ਹੈ। ਸਰਕਾਰ ਉਤਪਾਦਕਤਾ ਵਿੱਚ ਵਾਧੇ ਨੂੰ ਯਕੀਨੀ ਬਣਾਉਣ ਲਈ ਪ੍ਰਤੀਬੱਧ ਹੈ ਤਾਂ ਜੋ ਕਿਸਾਨ ਆਪਣੀ ਖੇਤੀ ਸਮਰੱਥਾ ਦਾ ਵੱਧ ਤੋਂ ਵੱਧ ਕਰਨ ਦੇ ਸਮਰੱਥ ਹੋ ਸਕਣ। ਸਰਕਾਰ ਨੇ ਖੇਤੀ ਵਿੱਚ ਬਦਲਾਅ ਲਿਆਉਣ ਅਤੇ ਕਿਸਾਨਾਂ ਦੀ ਆਮਦਨ ਵਧਾਉਣ ਲਈ ਕਈ ਉਪਾਅ ਸ਼ੁਰੂ ਕੀਤੇ ਹਨ। ਪ੍ਰਣਾਲੀ ਦੀ ਸਥਿਰਤਾ, ਲਾਗਤ ਘੱਟ ਕਰਨ, ਬਜ਼ਾਰ ਪਹੁੰਚ ਅਤੇ ਕਿਸਾਨਾਂ ਨੂੰ ਬਿਹਤਰ ਮੁੱਲ ਦਿਵਾਉਣ ਲਈ ਕੀਤੀਆਂ ਜਾ ਰਹੀਆਂ ਪਹਿਲਾਂ ਨੂੰ ਉਤਸ਼ਾਹਿਤ ਕਰਨ ਅਤੇ ਸਮਰਥਨ ਕਰਨ ਲਈ ਯਤਨ ਕੀਤੇ ਜਾ ਰਹੇ ਹਨ।
ਬਿਨਾ ਲਾਗਤ  ਨੈਚੁਰਲ ਫਾਰਮਿੰਗ ਦੀ ਕ੍ਰਿਸ਼ੀ ਲਾਗਤ ਸਮੱਗਰੀ ਦੀ ਖਰੀਦ 'ਤੇ ਕਿਸਾਨਾਂ ਦੀ ਨਿਰਭਰਤਾ ਨੂੰ ਘਟਾਉਣ ਅਤੇ ਰਵਾਇਤੀ ਖੇਤਰ ਅਧਾਰਿਤ ਟੈਕਨੋਲੋਜੀਆਂ 'ਤੇ ਭਰੋਸਾ ਕਰਦੇ ਹੋਏ ਖੇਤੀ ਲਾਗਤ ਨੂੰ ਘਟਾਉਣ ਲਈ ਇੱਕ ਆਸਵੰਦ ਸਾਧਨ ਵਜੋਂ ਪਹਿਚਾਣ ਕੀਤੀ ਗਈ ਹੈ, ਜਿਸ ਨਾਲ ਭੂਮੀ ਦੀ ਸਿਹਤ ਵਿੱਚ ਸੁਧਾਰ ਨੂੰ ਉਤਸ਼ਾਹ ਮਿਲਦਾ ਹੈ। ਦੇਸੀ ਗਾਂ, ਉਸ ਦਾ ਗੋਬਰ ਅਤੇ ਮੂਤਰ ਇਸ ਬਾਰੇ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਉਂਦੇ ਹਨ, ਜਿਸ ਨਾਲ ਵੱਖ-ਵੱਖ ਇਨਪੁਟ ਖੇਤਾਂ ਵਿੱਚ ਹੀ ਬਣ ਜਾਂਦੇ ਹਨ, ਜੋ ਖੇਤ ਨੂੰ ਜ਼ਰੂਰੀ ਤੱਤ ਪ੍ਰਦਾਨ ਕਰਦੇ ਹਨ। ਹੋਰ ਪਰੰਪਰਾਗਤ ਪ੍ਰਥਾਵਾਂ ਜਿਵੇਂ ਕਿ ਬਾਇਓਮਾਸ ਨਾਲ ਮਿੱਟੀ ਵਿੱਚ ਗਿੱਲ੍ਹਾ ਘਾਹ ਪਾਉਣਾ ਜਾਂ ਸਾਰਾ ਸਾਲ ਮਿੱਟੀ ਨੂੰ ਹਰੇ ਕਵਰ ਨਾਲ ਢਕਣਾ, ਭਾਵੇਂ ਬਹੁਤ ਘੱਟ ਪਾਣੀ ਦੀ ਉਪਲਬਧਤਾ ਦੇ ਮਾਮਲੇ ਵਿੱਚ ਇਹ ਕਾਰਜ ਕੀਤੇ ਜਾਂਦੇ ਹਨ ਜੋ ਅਪਣਾਉਣ ਦੇ ਪਹਿਲੇ ਸਾਲ ਤੋਂ ਟਿਕਾਊ ਉਤਪਾਦਕਤਾ ਨੂੰ ਯਕੀਨੀ ਬਣਾਉਂਦੇ ਹਨ।
ਅਜਿਹੀਆਂ ਰਣਨੀਤੀਆਂ 'ਤੇ ਜ਼ੋਰ ਦੇਣ ਅਤੇ ਦੇਸ਼ ਦੇ ਕਿਸਾਨਾਂ ਨੂੰ ਸੰਦੇਸ਼ ਦੇਣ ਲਈ, ਗੁਜਰਾਤ ਸਰਕਾਰ ਨੈਚੁਰਲ ਫਾਰਮਿੰਗ 'ਤੇ ਧਿਆਨ ਕੇਂਦ੍ਰਿਤ ਕਰਦੇ ਹੋਏ ਐਗਰੋ ਐਂਡ ਫੂਡ ਪ੍ਰੋਸੈੱਸਿੰਗ ਬਾਰੇ ਨੈਸ਼ਨਲ ਸਮਿਟ ਦਾ ਆਯੋਜਨ ਕਰ ਰਹੀ ਹੈ। ਇਹ ਤਿੰਨ ਦਿਨਾ ਸਮਿਟ 14 ਤੋਂ 16 ਦਸੰਬਰ, 2021 ਤੱਕ ਆਯੋਜਿਤ ਹੋ ਰਿਹਾ ਹੈ। ਇਸ ਸਮਿਟ ਵਿੱਚ ਆਈਸੀਏਆਰ ਦੀਆਂ ਕੇਂਦਰੀ ਸੰਸਥਾਵਾਂ ਅਤੇ ਰਾਜਾਂ ਵਿੱਚ ਕ੍ਰਿਸ਼ੀ ਵਿਗਿਆਨ ਕੇਂਦਰਾਂ ਅਤੇ ਏਟੀਐੱਮਏ  ਨੈੱਟਵਰਕ ਰਾਹੀਂ ਲਾਈਵ ਜੁੜਨ ਵਾਲੇ ਕਿਸਾਨਾਂ ਤੋਂ ਇਲਾਵਾ 5,000 ਤੋਂ ਵੱਧ ਕਿਸਾਨ ਹਾਜ਼ਰ ਹੋਣਗੇ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਸਾਲ 2022-23 ਵਿੱਚ ਨੈਸ਼ਨਲ ਕਰੀਅਰ ਸਰਵਿਸ  'ਤੇ 35.7 ਲੱਖ ਅਸਾਮੀਆਂ ਰਜਿਸਟਰ ਕੀਤੀਆਂ ਗਈਆਂ
1 ਮਿਲੀਅਨ ਤੋਂ ਵੱਧ ਰੋਜ਼ਗਾਰਦਾਤਾ ਐੱਨਸੀਐੱਸ ਵਿੱਚ ਸ਼ਾਮਲ ਹੋਏ
ਕਿਰਤ ਅਤੇ ਰੋਜ਼ਗਾਰ ਮੰਤਰਾਲਾ ਰਾਸ਼ਟਰੀ ਰੋਜ਼ਗਾਰ ਸੇਵਾ  ਪ੍ਰੋਜੈਕਟ ਨੂੰ ਇੱਕ ਮਿਸ਼ਨ ਮੋਡ ਪ੍ਰੋਜੈਕਟ ਦੇ ਤੌਰ 'ਤੇ ਲਾਗੂ ਕਰ ਰਿਹਾ ਹੈ ਤਾਂ ਜੋ ਰੋਜ਼ਗਾਰ ਨਾਲ ਸਬੰਧਤ ਕਈ ਤਰ੍ਹਾਂ ਦੀਆਂ ਸੇਵਾਵਾਂ ਜਿਵੇਂ ਕਿ ਜੌਬ ਮੈਚਿੰਗ, ਕਰੀਅਰ ਕਾਉਂਸਲਿੰਗ, ਕਿੱਤਾਮੁਖੀ ਮਾਰਗਦਰਸ਼ਨ, ਹੁਨਰ ਵਿਕਾਸ ਕੋਰਸਾਂ, ਇੰਟਰਨਸ਼ਿਪ ਆਦਿ ਬਾਰੇ ਜਾਣਕਾਰੀ ਪ੍ਰਦਾਨ ਕੀਤੀ ਜਾ ਸਕੇ। ਐੱਨਸੀਐੱਸ ਅਧੀਨ ਸੇਵਾਵਾਂ ਔਨਲਾਈਨ ਉਪਲਬਧ ਹਨ, ਜੋ 2015 ਵਿੱਚ ਪ੍ਰਧਾਨ ਮੰਤਰੀ ਵਲੋਂ ਰਾਸ਼ਟਰ ਨੂੰ ਸਮਰਪਿਤ ਕੀਤਾ ਗਿਆ ਸੀ।
ਐੱਨਸੀਐੱਸ ਪੋਰਟਲ ਨੇ ਜੁਲਾਈ, 2015 ਵਿੱਚ ਲਾਂਚ ਹੋਣ ਤੋਂ ਬਾਅਦ ਸਾਲ 2022-23 ਦੌਰਾਨ ਸਭ ਤੋਂ ਵੱਧ ਅਸਾਮੀਆਂ ਦਰਜ ਕੀਤੀਆਂ ਹਨ। ਸਾਲ 2021-22 ਵਿੱਚ ਲਗਭਗ 13 ਲੱਖ ਖਾਲੀ ਅਸਾਮੀਆਂ ਦੇ ਮੁਕਾਬਲੇ ਸਾਲ 2022-23 ਦੌਰਾਨ ਐੱਨਸੀਐੱਸ 'ਤੇ ਰੋਜ਼ਗਾਰਦਾਤਾਵਾਂ ਵਲੋਂ ਲਗਭਗ 35.7 ਲੱਖ ਖਾਲੀ ਅਸਾਮੀਆਂ ਰਿਪੋਰਟ ਕੀਤੀਆਂ ਗਈਆਂ ਹਨ। 2022-23 ਵਿੱਚ ਐੱਨਸੀਐੱਸ 'ਤੇ ਖਾਲੀ ਅਸਾਮੀਆਂ ਦੀ ਰਿਪੋਰਟਿੰਗ ਵਿੱਚ 2021-22 ਦੇ ਮੁਕਾਬਲੇ 175% ਦਾ ਵਾਧਾ ਹੋਇਆ ਹੈ। ਇਸ ਤੋਂ ਇਲਾਵਾ, ਸਾਲ 2022-23 ਵਿੱਚ ਵੀ 30 ਅਕਤੂਬਰ, 2022 ਨੂੰ 5.3 ਲੱਖ ਤੋਂ ਵੱਧ ਸਰਗਰਮ ਅਸਾਮੀਆਂ ਦੀ ਗਿਣਤੀ ਦੇਖੀ ਗਈ।
ਐੱਨਸੀਐੱਸ 'ਤੇ ਖਾਲੀ ਅਸਾਮੀਆਂ ਵਿੱਚ ਵਾਧਾ ਸਾਰੇ ਖੇਤਰਾਂ ਵਿੱਚ ਦੇਖਿਆ ਗਿਆ ਹੈ। ਵਿੱਤ ਅਤੇ ਬੀਮਾ ਖੇਤਰ ਨੇ 2021-22 ਵਿੱਚ 2.2 ਲੱਖ ਖਾਲੀ ਅਸਾਮੀਆਂ ਦੇ ਮੁਕਾਬਲੇ 2022-23 ਦੌਰਾਨ 800% ਤੋਂ ਵੱਧ ਦਾ ਸ਼ਾਨਦਾਰ ਵਾਧਾ ਦਰਸਾਇਆ ਹੈ ਅਤੇ 20.8 ਲੱਖ ਅਸਾਮੀਆਂ ਦਰਜ ਕੀਤੀਆਂ ਹਨ। ਸੰਚਾਲਨ ਅਤੇ ਸਹਾਇਤਾ ਖੇਤਰ ਦੀਆਂ ਅਸਾਮੀਆਂ ਵਿੱਚ ਵੀ 400% ਦਾ ਵਾਧਾ ਦਰਜ ਕੀਤਾ ਗਿਆ ਹੈ ਅਤੇ 2021-22 ਵਿੱਚ 76 ਹਜ਼ਾਰ ਦੇ ਮੁਕਾਬਲੇ 2022-23 ਵਿੱਚ 3.75 ਲੱਖ ਖਾਲੀ ਅਸਾਮੀਆਂ ਦਰਜ ਕੀਤੀਆਂ ਗਈਆਂ ਹਨ। ਵੱਖ-ਵੱਖ ਸੈਕਟਰਾਂ, ਜਿਵੇਂ ਕਿ 'ਹੋਟਲ, ਫੂਡ ਸਰਵਿਸ ਐਂਡ ਕੇਟਰਿੰਗ', 'ਮੈਨਿਊਫੈਕਚਰਿੰਗ', 'ਸਿਹਤ', 'ਸਿੱਖਿਆ' ਆਦਿ ਵਿੱਚ ਵੀ ਪਿਛਲੇ ਸਾਲ ਦੇ ਮੁਕਾਬਲੇ ਸਾਲ 2022-23 ਦੌਰਾਨ ਕਾਫ਼ੀ ਵਾਧਾ ਹੋਇਆ ਹੈ।
ਸਾਲ 2022-23 ਦੌਰਾਨ, ਐੱਨਸੀਐੱਸ ਪੋਰਟਲ ਨੇ ਆਪਣੇ ਲਾਂਚ ਤੋਂ ਬਾਅਦ 1 ਮਿਲੀਅਨ ਤੋਂ ਵੱਧ ਰੋਜ਼ਗਾਰਦਾਤਾਵਾਂ ਨੂੰ ਰਜਿਸਟਰ ਕਰਨ ਦਾ ਇੱਕ ਮੀਲ ਪੱਥਰ ਵੀ ਸਥਾਪਤ ਕੀਤਾ ਹੈ। ਕੁੱਲ ਰਜਿਸਟਰਡ ਰੋਜ਼ਗਾਰਦਾਤਾਵਾਂ ਵਿੱਚੋਂ, ਸਾਲ 2022-23 ਵਿੱਚ 8 ਲੱਖ ਤੋਂ ਵੱਧ ਰੋਜ਼ਗਾਰਦਾਤਾ ਰਜਿਸਟਰਡ ਹੋਏ ਸਨ। ਰੋਜ਼ਗਾਰਦਾਤਾਵਾਂ ਦੀ ਸਭ ਤੋਂ ਵੱਧ ਰਜਿਸਟ੍ਰੇਸ਼ਨ ਸੇਵਾ ਖੇਤਰ  ਵਿੱਚ ਹੋਈ ਸੀ, ਜਿਸ ਤੋਂ ਬਾਅਦ ਨਿਰਮਾਣ ਖੇਤਰ ਦੇ ਰੋਜ਼ਗਾਰਦਾਤਾਵਾਂ ਦੀ ਗਿਣਤੀ ਆਉਂਦੀ ਹੈ।
ਐੱਨਸੀਐੱਸ ਪੋਰਟਲ 'ਤੇ ਉਪਲਬਧ ਸਾਰੀਆਂ ਸੇਵਾਵਾਂ ਨੌਕਰੀ ਲੱਭਣ ਵਾਲਿਆਂ, ਰੋਜ਼ਗਾਰਦਾਤਾਵਾਂ, ਸਿਖਲਾਈ ਪ੍ਰਦਾਤਾਵਾਂ ਅਤੇ ਪਲੇਸਮੈਂਟ ਸੰਸਥਾਵਾਂ ਸਮੇਤ ਸਾਰੇ ਹਿੱਸੇਦਾਰਾਂ ਲਈ ਮੁਫਤ ਹਨ।
ਰੇਲ ਮੰਤਰਾਲਾ
ਪੱਛਮ ਰੇਲਵੇ ਦੇ ਮੁੰਬਈ ਡਿਵੀਜਨ ਨੇ 100ਵੀਂ ਟੈਕਸਟਾਈਲ ਐਕਸਪ੍ਰੈੱਸ ਦਾ ਸੰਚਾਲਨ ਕੀਤਾ
ਰੇਲਵੇ ਨੇ ਇਹ ਉਪਲਬਧੀ 05 ਮਹੀਨੇ ਦੀ ਮਿਆਦ ਵਿੱਚ ਹੀ ਹਾਸਲ ਕੀਤੀ
ਪਹਿਲੀ ਟੈਕਸਟਾਈਲ ਐਕਸਪ੍ਰੈੱਸ 01 ਸਤੰਬਰ, 2021 ਨੂੰ ਸ਼ੁਰੂ ਕੀਤੀ ਗਈ ਸੀ
ਪੱਛਮ ਰੇਲਵੇ ਦੇ ਮੁੰਬਈ ਸੈਂਟ੍ਰਲ ਡਿਵੀਜਨ  ਨੇ ਚਲਥਾਨ  ਤੋਂ ਸੰਕਰੈਲ  ਤੱਕ 100ਵੀਂ ਟੈਕਸਟਾਈਲ ਟ੍ਰੇਨ ਦੀ ਲੋਡਿੰਗ ਦੀ ਮਹੱਤਵਪੂਰਨ ਉਪਲਬਧੀ ਹਾਸਲ ਕੀਤੀ ਹੈ।
ਰੇਲ ਅਤੇ ਕੱਪੜਾ ਰਾਜ ਮੰਤਰੀ ਸ਼੍ਰੀਮਤੀ ਦਰਸ਼ਨਾ ਜਰਦੋਸ਼ ਨੇ ਮਿਤੀ 01.09.2021 ਨੂੰ ਉਧਨਾ ਤੋਂ ਅਜਿਹੀ ਪਹਿਲੀ ਟ੍ਰੇਨ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ ਗਿਆ ਸੀ।
ਪੰਜ ਮਹੀਨੇ ਦੀ ਮਿਆਦ ਵਿੱਚ ਹੀ ਇਹ ਮਹੱਤਵਪੂਰਨ ਉਪਲੱਬਧੀ ਹਾਸਲ ਕਰਨਾ ਰੇਲਵੇ ਵਿੱਚ ਸੂਰਤ ਕੱਪੜਾ ਖੇਤਰ ਦੇ ਵਧਦੇ ਹੋਏ ਵਿਸ਼ਵਾਸ ਨੂੰ ਦਰਸਾਉਂਦਾ ਹੈ। ਪ੍ਰਮੁੱਖ ਡੈਸਟੀਨੇਸ਼ਨ ਦੱਖਣ ਪੂਰਬ ਰੇਲਵੇ ਵਿੱਚ ਸੰਕਰੈਲ, ਸ਼ਾਲੀਮਾਰ ਅਤੇ ਪੂਰਬ ਮੱਧ ਰੇਲਵੇ ਵਿੱਚ ਦਾਨਾਪੁਰ ਅਤੇ ਨਾਰਾਇਣਪੁਰ ਸਨ।
ਚਲਥਾਨ ਅਤੇ ਊਧਨਾ ਤੋਂ ਕੁੱਲ ਮਿਲਾ ਕੇ ਕ੍ਰਮਵਾਰ: 67 ਅਤੇ 33 ਐੱਨਐੱਮਜੀ ਰੈਕ ਲੋਡ ਕੀਤੇ ਗਏ। ਟੈਕਸਟਾਈਲ ਐਕਸਪ੍ਰੈੱਸ ਨੇ ਰੇਲਵੇ ਦੇ ਲਈ ਕੁੱਲ 10.2 ਕਰੋੜ ਰੁਪਏ ਦਾ ਰੈਵੇਨਿਉ ਹਾਸਲ ਕੀਤਾ।